**کێشە خێزانیەکان لە شاری هەولێر**

**توێژینەوەیەکی تیۆرییە**

**د. زەریا احمد طاهر/ زانکۆی سەڵاحەدین/ کۆلێژی ئاداب/ بەشی کۆمەڵناسی**

**Lecture,D,Zarya Ahmad Taher Department of sociolgy, College of art, University of salahaddin, Erbil, Kurdistan Region, Iraq**

**Zarya19ahmad81@gmiail.com**

**پوختە**

**ئاشکرایە کێشە خێزانیەکان لە ئێستادا زۆر و جۆراوجۆرن، دەکرێ بڵێین کێشەی خێزانی بریتییە لە هەر کۆسپێک کە هەڕەشە بێت بۆ سەر ئاساییشی خێزان، بە چەند شێوەش دەردەکەوێت وەک: ئاڵۆزی، ناکۆکی و بەگژداچوونەوە چەند لێکەوتیشی لێدەکەوێتەوە لەوانە: زیزبوون، تۆران، دابڕان، ناڕەزایی، جنێو، شەر، دەبنە مایەی نائارامی خێزانی و هەستکردن بە بێزاری، ئەم بارودۆخەش بەهۆی خراپ ڕەفتارکردنی یەکێ لە ئەندامانی خێزانە، بە تایبەتیش لە نێوان دایک و باوک، ژن و مێرد، لە ئەنجامدا بەهاو ڕێزی خێزان لاواز دەبێت و باری دەروونی ئەندامان دەشێوێت و ڕەنگە بە هەڵوەشانەوەی خێزان کۆتایی پێ بێت. ئامانج لەم توێژینەوەیە دەستنیشانکردنی گرنگترین کێشە باو و گرنگەکانی خێزانە لە ئێستادا، واتە باوترین کێشە چیە کە لە خێزاندا سەرهەڵدەدەن.**

**خێزان نوێنەرایەتی ژێرخان و بنەمای هەموو دامەزراوە گرنگەکانی كۆمەڵگا دەکات. هەروەها بەهای ئەخلاقی بە پەیوەندی خێزانی دەدات، زەمینەسازی بۆ بەهێزکردنی ئەم پەیوەندییە دادەنێت و ڕێگری لە داڕمانی شکۆی خێزان دەکات. گرنگترین پێكهاتەی كۆمەڵگا خێزانە، بچوكترین یەكەشە تەنانەت لە كۆمەڵگایەكەوە بۆ كۆمەڵگایەكی تر دەگۆڕێت، چونكە هۆکارە بۆ پێشكەوتن و گۆڕانكاری لە شێوە، قەبارە، پێكهاتە و ئەركەكان. كاتێك خێزانی كۆن لەگەڵ ئێستا بەراورد بكەین، دەبینین خێزان لە كۆندا یەكەیەكی ئابووری بەرهەمهێن بووە، واتە ئەندامانی خێزان هەموویان كاریانکردووە کەچی خێزان لە ئێستا خەڵكێكی زیاتر دادەمەزرێنن بەهۆی ئەو پێشكەوتنەی بەدەست هاتووە. سەرهەڵدان و بەكارهێنانی هەندێ ئامرازی تەكنۆلۆژیا گۆڕانكاری زۆری لە پێگەی كۆمەڵایەتی خێزان و چەندین بەهای كۆمەڵایەتی و كولتوری خێزان و دابەشكردنی دەسەڵاتەكانی بەدوای خۆیدا هێناوە.**

**کەواتە خێزان دامەزراوەیەکی سەرەکییە لە بنیادنانی کۆمەڵگای تەندروست و سەلامەت پێچەوانەکەشی ڕاستە، هەر کاتێک ئەم دامەزراوەیە تووشی کێشەیەک ببێتەوە کاریگەری نەرێنی لەسەر هەموو تاکەکانی خێزان دادەنێت و بە تایبەت منداڵ. زۆرجار کێشە خێزانییەکان بریتیین لە تێکچوون و پچڕان لە پەیوەندی نێوان تاکەکانی خێزان لەگەڵ یەکتری ئەمەش کۆمەڵێک گرفت دروستدەکات بۆ تەواوی ئەندامانی خێزان. کاتێک باس لە کێشە خێزانییەکان دەکەین مانای ئەوەیە جۆرێک لە تێکچوون و پچڕان هەیە لە نێوان تاکەکانی خێزان و هۆکارن لە دروستکردنی دوودڵی و نائارامی ئەمانەش لە ئەنجام دەبنە هۆی خراپ ڕەفتارکردنی تاکەکانی خێزان لەوانە جیاوازی لە نێوان دایک و باوک و منداڵ. زۆرجار هۆکارەکانی دروستبوونی کێشە خێزانییەکان ئەمانەن: نەزانینی چۆنیەتی مامەڵەکردنی ژن و مێرد لەگەڵ یەکتری، لەگەڵ منداڵ، خزموکەس، هاوڕێ و دراوسێ، بێئاگابوون لە گۆڕانکاری فەسلەجی، دەرونی، جەستەیی، کۆمەڵایەتی، سۆزداری و دارایی کە بەسەر مرۆڤ دێن لەگەڵ بەرەوپێشچوونی تەمەن، سۆشیاڵ میدیاو تۆڕە کۆمەڵایەتییەکان، فشاری دارایی و کەمی کارو داهات، تەقینەوەی کێشە کەڵەکەبوەکانی ڕابردوو لەناکاو، کێشەی ئابووری، کەمبوونەوەی ڕێزو خۆشەویستی.**

**کلیلە ووشە: خێزان، کێشەی خێزانی.**

**Abstract**

**Family Problems in Erbil**

**It is clear that there are many and varied family problems today, and it can be said that family problems are any obstacle that threatens family security and fights and causes family instability and a feeling of boredom, and this situation is due to the misconduct of one of the family members. Family members, especially between parents and husband and wife, which leads to poor family values, respect and mental state of family members must end. The purpose of this study is to identify the most common and most important family problems today, that is what are the most common problems that appear in the family.**

**The family represents the basis of all important institutions of society. It also gives moral value to the family bond, lays the foundation for strengthening this bond, and prevents the erosion of family dignity. The most important component of society is the family, and even the smallest unit varies from society to society as it causes progress and changes in shape, size, structure, and functions. When we compare the old family with the present, we see that the family was a productive economic unit in the past, that is, all family members work, but now the family employs more people because of the progress made. The emergence and use of some technological tools has brought about many changes in the family's social status, many of the family's social and cultural values and the division of powers. Therefore, the family is an essential institution in building a healthy and safe society, and vice versa. The worse this institution is, the more negatively it affects all family members, especially the child. Family problems often involve a breakdown in relationships between family members, which creates problems for all family members. When we talk about family problems, it means that there is a kind of turmoil and separation among family members and it causes them hesitation and insecurity, which leads to misbehavior of family members, including differences between parents and children. Often the causes of family problems are: not knowing how husband and wife treat each other, with children, relatives, friends and neighbours, lack of awareness of the paralyzing, mental, physical, social, emotional and financial changes that occur with age, social media and social networks, financial stress, lack of jobs and income, a sudden explosion of the accumulated past problems, economic problems, loss of respect and love.**

**المشاکل العائلیة فی اربیل**

**مدرسة زەریا احمد طاهر**

**الملخص**

**من الواضح أن هناك مشاكل عائلية كثيرة ومتنوعة اليوم، ويمكن القول أن المشاكل العائلية هي أي عقبة تهدد أمن الأسرة وتحارب وتسبب عدم الاستقرار الأسري والشعور بالملل، وهذا الموقف يرجع إلى سوء سلوك أحد أفراد الأسرة، وخاصة بين الوالدين والزوج والزوجة، مما يؤدي إلى ضعف قيم الأسرة والاحترام والحالة العقلية لأفراد الأسرة يجب أن تنتهي. الغرض من هذه الدراسة هو تحديد أهم المشاكل العائلية الشائعة والأكثر أهمية اليوم، أي ما هي أكثر المشاكل شيوعا التي تظهر في الأسرة.**

**تمثل الأسرة أساس جميع مؤسسات المجتمع الهامة. كما أنه يعطي قيمة معنوية للرابطة الأسرية، ويضع الأساس لتقوية هذه الرابطة، ويمنع تآكل كرامة الأسرة. أهم مكون في المجتمع هو الأسرة، وحتى أصغر وحدة تختلف من مجتمع إلى مجتمع لأنها تسبب التقدم وتغييرات في الشكل والحجم والبنية والوظائف. عندما نقارن الأسرة القديمة بالحاضر، نرى أن الأسرة كانت وحدة اقتصادية منتجة في الماضي، أي أن جميع أفراد الأسرة يعملون، لكن الأسرة توظف الآن المزيد من الأشخاص بسبب التقدم المحرز. أدى ظهور واستخدام بعض الأدوات التكنولوجية إلى إحداث العديد من التغييرات في الوضع الاجتماعي للأسرة، والعديد من القيم الاجتماعية والثقافية للأسرة وتقسيم السلطات.**

**لذلك فإن الأسرة هي مؤسسة أساسية في بناء مجتمع صحي وآمن، والعكس صحيح، فكلما ساءت هذه المؤسسة كان لها تأثير سلبي على جميع أفراد الأسرة وخاصة الطفل. غالبا ما تنطوي المشاكل الأسرية على انهيار العلاقات بين أفراد الأسرة، مما يخلق مشاكل لجميع أفراد الأسرة. عندما نتحدث عن مشاكل الأسرة، فهذا يعني أن هناك نوعا من الاضطراب والانفصال بين أفراد الأسرة وتسبب لهم التردد وعدم الأمان، مما يؤدي إلى سوء سلوك أفراد الأسرة، بما في ذلك الاختلافات بين الوالدين والأطفال. غالبا ما تكون أسباب المشكلات الأسرية هي: عدم معرفة كيفية تعامل الزوج والزوجة مع بعضهما البعض، مع الأطفال والأقارب والأصدقاء والجيران، وعدم الوعي بالتغيرات الفسلجیة والعقلية والجسدية والاجتماعية والعاطفية والمالية التي تحدث مع تقدم العمر، ووسائل التواصل الاجتماعي و الشبكات الاجتماعية والضغط المالي وقلة الوظائف والدخل، انفجار مفاجئ لمشاكل الماضي المتراكمة، مشاكل اقتصادية، فقدان الاحترام والمحبة.**

**مفتاح الکلمات: العائلة، المشاکل العائلی.**

**پێشەکی**

**ئاشکرایە خێزان یەکەم دامەزراوەی کۆمەڵایەتییە کە مرۆڤ پێی ئاشنایە، هەروەها بناغەی کۆمەڵگایە و چوارچێوەیەکە کەوا تاک ژیانی کۆمەڵایەتی تێدا دەگوزەرێنێت. چونکە خێزان بچوکترین دامەزراوەی کۆمەڵایەتییە، بەڵام ڕۆڵی سەرکردایەتی لە شارستانییەتی مرۆڤ و پێگەیاندنی کۆمەڵایەتی دەگێرێت. بوونیشی هەیە لە هەموو کۆمەڵگایەکدا بە درێژایی مێژوو، بەڵام لە جۆر و قەبارە و ئەرکەکان دەگۆڕێت، کۆمەڵە ئەرکێکیشی لەسەرشانە لە پێناو مانەوەی جۆری مرۆڤایەتی و بەردەوامیدان بە ژیانی کۆمەڵایەتی و کولتووری. خێزان کاریگەر و کارتێکراوە بە سەرجەم دامەزراوەکانی تری کۆمەڵگا. چونکە خێزان جیا لە دامەزراوەکانی تری کۆمەڵگا ڕۆڵی هەیە لە پێگەیاندنی کۆمەڵایەتی تاک و درێژەدان بە ژیانی مرۆڤایەتی و دروستکردنی کەسایەتی بۆ تاکەکان.**

**خێزان یەکەمین دامەزراوەیە لە بنیادنانی کۆمەڵگا، کاتێک گرنگی خێزان دەردەکەوێت کە خێزان سەقامگیر بێت، کۆمەڵگاش یەکپارچە و سەقامگیر دەبێت. خێزانیش بە چەندین کێشە دەورە دراوە واتە ڕۆژانە خێزان ڕوبەڕوی کۆمەڵێک کێشەی زۆر و جۆراوجۆر دەبێتەوە هەروەک دەبینین و دەبیستین گوێمان لە کوشتن و خۆکوشتن و خۆسوتاندن و چەندین کێشەی تر دەبێتەوە کە لە چوارچێوەی خێزان ڕودەدەن، جا حاڵەتەکان دایک و باوکە بەرامبەر منداڵەکانیان یاخود بە پێچەوانەوە ڕودەدەن.**

**کێشەی خێزانی لە کات و سەردەمی جیاوازدا نوێ دەبێتەوە و جۆراو جۆرە، کێشەکانی ئەمڕۆ تەنانەت ئەگەر هەندێک لە کێشەکانی دوێنێش لەخۆ بگرن، سنووردار دەبن بە هەندێک کێشەی هاوچەرخ، کە دەرئەنجامی هۆکاری کۆمەڵایەتی، دەرونی، جوگرافی، کولتووری و هاوشێوەکانی بن. تاکە جیاوازی کە جێگەی سەرنجی دامەزراوە کۆمەڵایەتییەکانە، رێگایەکی نموونەییە لە مامەڵەکردن لەگەڵ کێشە خێزانییەکان و پرەنسیپی گەیشتن بە شێوازێکی نموونەیی لەگەڵ کێشە خێزانییەکان کە لێیەوە سەرچاوە دەگرێت.**

**درککردن بە هۆکارەکانی کێشەی خێزانی و زانینی ئەولەویات و گرنگەکانیان دەرفەتێکی گەورە دەڕەخسێنێت بۆ چارەسەرکردن و دوورکەوتنەوە لە هۆکاری گرفتە خێزانییەکان بۆ ئەوەی کاریگەرییان لەسەر ڕەوتی ژیانی هاوسەرگیری دەرنەکەوێت.**

 **جگەلەمانەش بەپێی ئامار و داتاکانی سەردەم و ئەوەی بەردەستە. ئەم توێژینەوەیە تیشک دەخاتە سەر گرنگترین کێشە خێزانییە باوەکان لە ئێستادا لە شاری هەولێر، ئەم توێژینەوەیە لەسەر تێڕوانینی کۆمەڵگا وەستاوە سەبارەت بە ڕێکخستنی کێشە جۆراوجۆرەکانی خێزان. دواتر دەبینین کە داتاکان ئاماژە بەوە دەکەن کە خێزان لە پرسێکی ترسناکدایە بەتایبەت لە ئێستادا لەگەڵ ئەو پێشکەوتنانەی کە کۆمەڵگا پێیدا تێدەپەڕێت و کەچی ئامرازەکانی تەکنۆلۆژیا کەناڵێکی زۆر مەترسیدارن بەسەر خێزانەوە بوونەتە مایەی چەندین کێشەی خێزانی بەسەر کۆمەڵگاوە.**

**1-1: چوارچێوەی گشتی توێژینەوە**

**1-2: ڕەهەندەکانی توێژینەوە**

**یەکەم: گرفتی توێژینەوە**

**هەر توێژینەوەیەکی زانستی لە ڕێگەی هەستپێکردن بە بایەخی توێژینەوەکە سەرچاوە دەگرێت، کەوا لە توێژەر دەکات و هانی دەدات بۆ دۆزینەوەی هۆکار و دەستنیشانکردنی ئەو هۆکارانە و دواتر دۆزینەوەی ڕێگەچارەی گونجاو بۆ چارەسەرکردن یاخود لایەنی کەم کەمکردنەوەی ئەو کێشانە. چونکە تاک و خێزان لە هەموو کۆمەڵگایەکدا ڕوبەروی کێشە دەبنەوە، بەتایبەت کاتێک کۆمەڵگا بە کۆمەڵێک گۆڕانکاری خێرا و ئامرازەکانی تەکنۆلۆژیاش لە لایەکی ترەوە.**

**کێشەی خێزانی كاریگەری لەسەر تاك دەبێت و بەتایبەت لە سەردەمی ئێستا و ئەو واقیعەی تێیدا دەژین, چونکە لە ئێستادا کێشە خێزانییەكان ڕوویان لە زیادبوونە. کەواتە كێشەی خێزانی و هاوسەرگیری نێوان هاوسەرەكان بەواتای سەرهەڵدانی بەربەستێكە كە ڕێگری دەكات لە تێركردنی پێداویستی سەرەتایی و گەیشتن بە ئامانجەكان یاخود بەدەستهێنانی مافە یاساییەکان, بۆیە یەكێكیان یان هەردووكیان هەست بە بێبەشبوون و بێزاری دەكەن. سەرهەڵدانی ئاستەنگەكانیش لەژیانی هاوسەرگیریدا پێی دەوترێت ڕووداوی سترێس، بەڵام كێشەکانیش لە ژیانی هاوسەرگیری بەهۆی ئەو ڕوداوانەوە دروستدەبن كە فشار دەخەنە سەر هاوسەرەكان لەڕووی دەرونی, جەستەیی, كۆمەڵایەتی و ئاینییەوە. كێشەكانیش لە ئاست و ڕێژەی خۆیاندا جیاوازن. لە ڕووی ئاستیشەوە ڕەنگە كێشە توند, مامناوەند یان سووك بێت. لە ڕووی قەبارەش لەوانەیە كێشەی درێژخایەن یان حاڵەتێكی لە ناكاو بێت. لە ڕووی سروشتیشەوە ڕەنگە چاوەڕوانكراو یان چاوەڕواننەكراو بێت. كاریگەری كێشەكانیش لەسەر هاوسەرگیری و كارلێكی نێوان هاوسەرەكان دەگۆڕێت.**

**ناونیشانی ئەم توێژینەوەیەش كێشە خێزانییەكانە لە شاری هەولێر لەوە سەرچاوەی گرتووە كە بابەتێكی گرنگە و بۆتە گرفتێكی گەورە لە نێو خێزان و كۆمەڵگادا.**

**دووەم: گرنگی توێژینەوە**

**بێگومان هەر بابەتێک یاخود هەر کێشەیەکی کۆمەڵایەتی بۆ ئەوەی توێژینەوەی زانستی لەسەر بکرێت بایەخ و گرنگی تایبەتی خۆی هەیە، کە توێژەر هەوڵ دەدات کاتی بۆ تەرخان بکات و بیکاتە توێژینەوەیەکی زانستی بابەتییانە. گرنگی ئەم توێژینەوەیە خۆی لەوەدا دەبینێتەوە کە خێزان بنەمای بنیادنانی کۆمەڵگایە، یەکەم خانەی بنیادنان و بناغەی بنەڕەتی سەقامگیری کۆمەڵایەتییە. کێشەی خێزانی هەندێ کات پەیوەستە بەو پەیوەندییەی کە لە نێوان هاوسەراندا هەیە. ئەو گۆڕانکارییانەی کە رودەدەن و کاریگەرییان لەسەر جۆر و ڕیزبەندی کێشە خێزانییەکان چییە. خێزانی کوردیش خاوەنی تایبەتمەندی بەهاو ئاکاری کۆمەڵایەتی خۆیەتی کە پێویستە لە توێژینەوەی کێشەکاندا لەبەرچاو بگیرێت. کەواتە گرنگی ئەم توێژینەوەیە شیکردنەوەی گرنگترین و باوترین کێشە خێزانییەکانە.**

**گرنگی ئەم توێژینەوەیەش دەردەکەوێت لە دوو لایەندا:**

**١- گرنگی زانستی و تیۆری: مەبەست لێی لە ڕووی تیۆرییەوە خزمەتێك بە كۆمەڵگا بكرێت لە بواری كێشە خێزانییەكان کە دەبێتە هۆی كەڵەكەبوونی زانیاری زیاتر لەسەریان. هەروەها ڕوونكردنەوەی چەمك، ئاڕاستە و كاریگەرییەكان, لەگەڵ ئەو هۆكارانەی كە وایان لێدەكات زانیاریان لێ‌ بەدەستبێت.**

**٢- گرنگی پراكتیكی توێژینەوە: واتە لەڕووی پراكتیكیەوە سەرچاوەیەكی گرنگە بۆ تاك بە گشتی. لە ڕێگای شیکردنەوەی تەواوی ئەو کێشانە. کە دواتر دەبێتە پاڵپشتێك بۆ لایەنی تیۆری توێژینەوەكە, ئەمەش دەریدەخات كە تاچەند خێزان كاریگەری خستۆتە سەر كۆمەڵگا، ئایا كاریگەرییەكانیش ئەرێنین یاخود نەرێنین؟ گرنگی کردەیی بۆ توێژەر ئەنجامدانی توێژینەوەی زانستییە لە ڕێگەی چەند پێوەرێکی زانستی گرنگ وەک داتا و زانیاری ورد.**

**سێیەم: ئامانجەکانی توێژینەوە**

**هەر توێژینەوەیەکی زانستی ئامانجی تایبەتی خۆی هەیە کە توێژەر هەوڵی بەدەستهێنانی دەدات، ئامانجەکانی ئەم توێژینەوەیەش بریتین لە:**

**١- دەرخستن و نیشاندانی گرنگترین کێشە خێزانییە باوەکان لە ئێستادا.**

**٢- نیشاندانی ئەو گۆرانکارییانەی کە کاریگەرییان هەیە لە دروستکردنی کێشەی خێزانی.**

**2-2: پێناسەکردنی چەمکەکانی توێژینەوە**

**بوونی چەمكەكان و پێناسەی جۆراو جۆر بۆ هەر چەمكێك بەتایبەتیش لە توێژینەوەی كۆمەڵایەتیدا كارێكی پێویستە، چەمکەکانیش بریتیین لە:**

**١- خێزان:**

**خێزان ڕێكخەرێكی كۆمەڵایەتییە و لە کۆمەڵە تاکێک پێكدێت كە پەیوەندی كۆمەڵایەتی و ڕەوشتی و خوێنی و گیانی لە نێوانیان هەیە، ئەم پەیوەندییانەش خێزانی مرۆیی لە خێزانی ئاژەڵی جیادەكاتەوە (الحسن, 2005: 188). چونکە خێزان بە یەكەمین و كاریگەرترین دامەزراوەی فێركاری دادەندرێت, كۆمەڵێك بەها و داب و نەریت لەخۆدەگرێت, ئەمەش لە ڕێگای پەروەردەی كۆمەڵایەتیەوە ئەنجام دەدرێت (النجفی, 2008: 177).**

**کەواتە خێزان یەكەیەكی كۆمەڵایەتی و ئابووری و بایۆلۆژییە لە كۆمەڵە تاكێک کە پەیوەندی ژن خوازی و خوێنی و منداڵ لەخۆدەگرێت لە چوارچێوەیەك مامەڵە دەكەن لە ڕێگای زنجیرەیەكی ناوەندی و كارگێڕییەوە گرێدراون بە كۆمەڵێك ئەركی پەروەردەیی و كۆمەڵایەتی و ڕامیارییەوە. بەڵام ئەم ئەركانە كەم دەبنەوە بەپێی توانای خێزانەكان, ئەوەش کاتێک گۆڕانی كۆمەڵایەتی و ئابووری لەنێو كۆمەڵگادا ڕوودەدات (وطنە, 1993: 73). هەروەها خێزان بە دامەزراوەیەکی کۆمەڵایەتی گرنگ لە کۆمەڵگا وەسف دەکرێت، بەهای مرۆڤایەتیش دەبەخشێت بەتاک و لە بوونەوەرێكی بایۆلۆژی بۆ بوونەوەرێکی کۆمەڵایەتی دەیگۆرێت (سالم و المقيل، ٢٠١٤: ٢٣). خێزان پێکهاتەیەکی کۆمەڵایەتییە لە نێوان ژن و پیاودا کە بە گرێبەستێکی هاوسەرگیری یاسایی بەستراوەتەوە، لە یەک شوێنی نیشتەجێبووندا دەژین، لەوانەیە منداڵیان هەبێت و کارلێک لەگەڵ یەکتردا دەکەن و یەک کولتوور کۆیان دەکاتەوە. ئەو گروپە مرۆییە وەک ڕێکخەرێک ئەرکی سەقامگیری و گەشەسەندنی کۆمەڵگای لەسەرە. بۆیە بچوکترین و هەستیارترین دامەزراوەی کۆمەڵایەتی و پەروەردەییە، پتەوی و بەهێزی ئەم دامەزراوەیە هۆکاری سەرەکییە بۆ پتەوی کۆمەڵگا پێچەوانەکەشی ڕاستە. چونکە خێزان بەرپرسە لە پێدانی پڕەنسیبەکانی ژیان، لەهەر جێگایەک بنیادی خێزان جێگیر بوو ئەوا زۆرێک لە کێشەکانی ئەو شوێنە بە ئاسانی چارەسەر دەبن (عمر، 2004: 233ـ234.).**

**پێناسەی ئیجرائی بۆ خێزان لەم توێژینەوەیەدا دامەزراوەیەکی كۆمەڵایەتییە، بنەمای بنیادنانی كۆمەڵگایە و پێكدێت لە ژن و مێرد و منداڵ هەندێ جاریش كەسانی تر دەگرێتەخۆی، بۆیە سەرەتایەكە كە تاك تیایدا لەدایك دەبێت و گرنگترین دامەزراوەیە بە پڕۆسەی پێگەیاندنی كۆمەڵایەتی هەڵدەستێ و كەسایەتی بۆ تاك دروست دەكات، بارودۆخی خێزانیش پەیوەستە بە بارودۆخی كۆمەڵگا، خێزان چەندین ئەركی گرنگی لەسەرشانە‌ وەك ئەركی ئایینی، كۆمەڵایەتی، ئابووری، سیاسی، پەروەردەیی، بۆیە كار بە سیستەمی كلتوری دەكات، بە كەناڵێكی گرنگیش دادەنرێت چونكە تاك تیایدا كۆدەبێتەوە گەر خێزان نەبێت ئەوا ئەندامەكان پەرتەوازە دەبن و لە ئێستاشدا خێزان رۆژانە تووشی کۆمەڵێک کێشەی جۆراوجۆر دەبێتەوە.**

**٢- كێشەی خێزانی:**

**سەرەتا کێشە وەسف دەکرێت بە حاڵەتێکی ناڕەزایی یاخود گرژی لە درککردن بەوەی بەربەست هەیە لەبەردەم گەیشتن بە ئامانج یاخود چاوەڕوانی ئەوەی کە ئەنجامێکی باشتر بەدەستبهێنرێت بە بەکارهێنانی پرۆسە و چالاکییە ناسراوەکانەوە سەرهەڵدەدات. بەم پێیە دەکرێت کێشە وەک حاڵەتێکی ناتەندروست سەیر بکرێت کە تاک لە ژیانی کەسێتی و کۆمەڵایەتی خۆیدا لە ئەنجامی چەند هۆکارێکەوە سەرهەڵدەدات و کاریگەری لەسەر سەقامگیری کۆمەڵایەتی و دەروونی دروست دەکات (الجوهر،٢٠٠٤: ٧٨). چونکە لە هەندێ خێزان چەندین جۆری ناكۆكی خێزانی دەردەكەوێت چ لە نێوان دایك و باوك بێت یاخود منداڵەکان بێت، یەكێكیش لەو هۆكارانەی دەبێتە هۆی بوونی ناكۆكی نێوان دایك و باوك تێکنەگەیشتنە لە جۆری پەیوەندی نێوانیان, لە بیروڕای جیاواز و پڕەنسیپ و شێوازی بیركردنەوە و بەرژەوەندیەكانییان, وەك چۆن پەیوەندی نێوان ژن و مێرد پەیوەندییەکە لەسەر بنەمای جیاوازی نەوەک لەیەكچوون، چونکە كەسایەتی پیاو تەواو جیاوازە لە ژن، بۆیە نەبوونی ئەزموون و هۆشیاری دایك و باوك لەم بابەتانە, ناكۆكی لە نێوانیان دروست دەبێت و ڕەنگدانەوەی دەبێت (مصتەفا, 2021: 20). کەواتە كێشەی خێزانی جۆرێكە لە ناكۆكی و ململانێی نەرێنی لە نێوان ئەندامانی خێزاندا, ئەمەش هۆکارە بۆ گرژی لە كەش و هەوای نێو خێزان، جا ئەو ئاژاوە و ناكۆكییانە بەهۆی خراپ مامەڵەكردنی یەك یاخود هەموو ئەندامانی خێزان دروست دەبێت, خێزانیش دەكەوێتە حاڵەتی پەرتەوازەبوون (الصدیقی,٢٠١٢: ١٧). بەڵام كێشەی خێزانی دیاردەیەكی كۆمەڵایەتییە، هیچ كۆمەڵگایەك لە كێشەی خێزانی بەدەرنییە، بۆیە هیچ كات ژیانی خێزانی ژن و مێرد بێ‌ قەیران و هەڵوەشانەوە نابێت و ئەوكاتە ململانێ‌ روودەدات. هەروەها نەخۆشییەكە دووچاری پرۆسەی كۆمەڵایەتی دەبێتەوەو كاریگەری لەسەر تاك وەك ئەندامێك لە خێزان دەبێت، یاخود لەسەر خێزان بەگشتی بەهۆی تێرنەكردنی پێداویستییەك لای تاك یاخود كۆمەڵە تاكێك دروست دەبێت، ئەمەش لەگەڵا ئامانجەكانی كۆمەڵگا یەكناگرێتەوە (رشوان، ٢٠٠٣، ٨٧). کێشەی خێزانی بەواتای بوونی جۆرێک لە پەیوەندی پشێوی نێوان ئەندامانی خێزانەوە دێت، لە بەرامبەریشدا گرژی دروست دەبێ، کێشەکانیش بەهۆی هەڵسوکەوتی خراپی ئەندامانی خێزانەوە دەبێت، کە هۆکارە بۆ شەڕ و جیاوازی لە نێوان دایک و باوک و منداڵ، خێزانیش دەخاتە دۆخێکی گێژاوەوە و شکۆ و ڕێز و سەربەخۆیی خێزانیش دێتە خوارەوە.**

**٢-٣: گرنگترین و باوترین کێشە خێزانییەکان لە شاری هەولێر**

**٣-١: جۆری کێشەکان**

**یەکەم: نەگونجانی نێوان هاوسەران**

**ململانێ و ناکۆکی ئاسایی ڕۆژانە هەرچەندە ئەم ناکۆکییانە ڕۆژانە لە هەموو خێزانێکدا بوونیان هەیە، بەڵام لە هەندێ حاڵەتدا دەگۆڕێت بۆ کێشەی گەورە، ئەو کێشانەش کاتێک دروست دەبن کە ئەندامانی خێزان ڕێز لە بۆچوونی یەکتر نەگرن، واتە تێکنەگەیشتن لە بۆچوونی بەرامبەر هۆکارە بۆ دروستبوونی دەمەقاڵێ لە نێوان هاوسەران و منداڵدا (الزحيلي, ٢٠٠٦: ١٩). زۆربەی ناکۆکییەکانیش لە خێزاندا ئەوکاتە دەردەکەون کە منداڵ هەبێت، چونکە بەخێوکردنی منداڵیش یەکێکە لە ئەرکە سەرەکییەکانی خێزان، دواتر کارەکانی ناوماڵ دێت، کێشەکانیش لە کاتی دابەشکردنی کارەکانی ناوماڵ لە نێوان هاوسەراندا ڕودەدەن (عمر، ٢٠٠٤: ٢١٠). ناکۆکی لەسەر پەروەردەکردنی منداڵ یەکێکە لەو کێشە خێزانییانەی کە هەموان تووشی دەبن بەو پێیەی بنەمایەکە بۆ بنیادنانی خێزانی تۆکمە، چونکە ژن و مێرد لە دوو پەروەردەی جیاوازەوە هاتوون، ئەم جیاوازییانەش لە شێوازی پەروەردە دەردەکەون (الیعقوبی، ٢٠٠٦: ٢٠٢).**

**دووەم: ناپاکی هاوسەرگیری**

**یەکێکە لە کێشە خێزانییەکان بەو پێیەی ناپاکی دەبێتە هۆی کەمبوونەوەی متمانە لە نێوان هاوسەران و ئەمەش زۆرترین کاریگەری لەسەر پەیوەندی خێزانی دروستدەکات بۆ پەرتاوازەبون. ناپاکی هاوسەرگیری دیاردەیەکی قبوڵنەکراوی کۆمەڵایەتییە و یاسا قەدەغەی دەکات پەیوەندی لەگەڵ کەسێکی بیانی هەبێت. هاوسەرگیری بەواتای هاوسەنگکردنی بەڵێنی دڵسۆزی نێوان ژن و مێردە لەگەڵ بەهای پیرۆز کە پەیوەندی نێوانیان لەسەر دامەزراوە. بەڵام گرنگترین شت لە نێوان ژن و مێرد خۆشەویستی و ڕێزگرتن و متمانەیە، هەموو ئەمانە ناهاوسەنگ دەبن کاتێک یەکێکیان ناپاکی دەکات بەرامبەر بەوەی تر (یاسین، ٢٠٢١: ٥). لە هەرێمی کوردستان بەپێی میدیاکان ژمارەی دانیشتوان نزیکەی شەش ملیۆنە، بەڵام بەپێی زانیاری کۆمپانیاکانی پەیوەندیکردن زیاتر لە بیست ملیۆن هێڵ فرۆشراون کە هەموو چین و توێژەکان بەکاربەرن لە کەسی بەساڵاچوو و منداڵ و پیاو و ژن، بۆیە ئەم بابەتە تەنها لە پەیوەندی و ئاشنابوون تێپەڕیوە، بەڵکو گەیشتۆتە ئاستی خراپ بەکارهێنان و دروستکردنی پەیوەندی نەشیاو. هەرچەندە لە هەرێمی کوردستان یاسایەکی تایبەت هەیە بە ناوی یاسای ژمارە (٦)ی ساڵی (٢٠٠٨)ی قەدەغەکردنی خراپ بەکارهێنانی ئامێرەکانی پەیوەندیکردن (یاسین، ٢٠٢١: ٢٦).**

**سێیەم: توندوتیژی خێزانی**

**توندوتیژی خێزانی بەواتای دەستدرێژی دێت لەلایەن کەسێکەوە بەرامبەر بە کەسێکی تر ئەنجام بدرێت لە ھاوسەرگیری و پێکەوەژیان دەکرێت کاتێک دەستەواژەی توندوتیژی ھاوبەشی سۆزداری بەکاردێت کە لەلایەن ھاوسەرەوە ئەنجام دەدرێت لەدژی بەرامبەرەکەی کە لە پەیوەندی سۆزداریدان، توندوتیژی دەکرێت بەرامبەر بە منداڵ، دایک، باوک و بەساڵاچووش بکرێت. توندوتیژیش چەند شێوازێکی ھەیە، وەک جەستەیی، زارەکی، سۆزداری، دارایی، ئایینی و سێکسی. لەسەر ئاستی جیھاندا قوربانییەکانی توندوتیژیی خێزانی بەشێوەیەکی بەرچاو ئافرەتن و دوچاری شێوازی سەختتری توندوتیژی دەبنەوە، ئەگەرێکی زیاتریان ھەیە لە پیاوان توندوتیژیی سۆزداری بەکاربھێنن وەک شێوازێکی بەرگریکردن لە خۆیان (یاسین، ٢٠٢١: ١٠-١١).**

**هەندێ کات هۆکارەکانی توندوتیژی خێزانی دەگەڕێتەوە بۆ جۆری ئەو پەیوەندییانەی لە نێوان ئەندامانی خێزاندا هەیە بێگومان ئەو ئاوێتەبوونە هۆکاری سەرەکییە بۆ ناکۆکی و جیاوازی و بەریەککەوتنی بەرژەوەندی نێوان تاکەکان، لە بەرامبەردا جیاوازی لە نێوان نەوەی کۆن و نوێدا دروست دەکات، جیاوازی لە بۆچوون و دیدگاکانیان، ئاڵۆزی ژیانی هاوچەرخ و زاڵبوونی سامان و گیانی بەکاربردن هەموو ئەمانە یارمەتیدەرن بۆ دروستکردنی فەزایەک بۆ ململانێی خێزانی و کاردانەوەی خێرای تاکەکان بەرامبەر بەهەر ڕەفتارێکی نائاسایی لە خێزان کە دەبێتە هۆی زیادبوونی ئاستی دڵەڕاوکێ و توندوتیژی دواتر توندوتیژی خێزانی زیاتر لەو خێزانانەدا باوە کە پیاوەکە بژێوی خێزانەکەی دابین ناکات یاخود چاودێرینەکردنی ڕەفتاری منداڵ و پەروەردە نەکردنییان بەشێوەیەکی دروست، ئەمەش بۆشاییەک دروستدەکات و ژن ناچار دەکات پڕیبکاتەوە، بۆیە توندوتیژی و کێشەکان دەردەکەون (یاسین، ٢٠١٨: ٣). کەواتە توندوتیژی هەندێ کات شێوازی ئەنجامدانی گێچەڵکردنە بە ئافرەت بەبێ ویست و ئارەزووی خۆی، لەوانە دەست لێدان، قسەکردن، قسەکردن بەتەلەفۆن، قسەی خراپ دەگرێتەوە، وەک باوە گێچەڵی سێکسی لەلایەن پیاو بۆ سەر ژن ڕوئەدات هەندێ کات لە پێگەی هێزدایە، وەک مامۆستا و قوتابی، پزیشک و نەخۆش و بەڕێوەبەر و فەرمانبەر، بەڵام ئەوەی ڕوودەدات لە هەمووی زیاتر لە شوێنی کاری خاوەنکارەکانە، کرێکاری کارگە و کۆمپانیاکان یاخود هەر کارێکی تر لە کەرتی تایبەت. کەواتە تووشبونی ئافرەتە بەشێوەیەک بە کردار کە ئابڕوی لەکەدار بکات بە قسە یان کردار لەڕێگا یان لە شوێنی گشتی، بەڵام مەرج نییە ئەم گێچەڵە بە ئاشکرا بێت، بەڵکو تاوانەکە ئەنجام دەدرێت لە حاڵەتی دەربڕینی ئەو دەستەواژانە بە گوێیی ئافرەت تەنانەت ئەگەر کەسێکی تر گوێیی لێ نەبووبێت (یاسین، ٢٠٢١: ٧-٨).**

**چوارەم: تەڵاق**

**تەڵاق دیاردەیەكی كۆمەڵایەتی كۆنە لەگەڵ سەرەتای دروستبوونی كۆمەڵگا، ئەم دیاردەیەش لە پەیوەندیی كۆمەڵایەتی نادروستەوە بنەما دەگرێت كە بارودۆخی جۆراوجۆری لێدەكەوێتەوە، وەك هەڵوەشاندنەوەی خێزان و مارەیی و لاوازی یاخود نەمانی پەیوەندییە كۆمەڵایەتییەكان كە باجی هاوسەرگیری ناپەسەندەو پێچەوانەی هاوسەرگیری تەواوە (الطربیە، ٢٠١٢: ٢٢). بۆیە ئەم دیاردەیە بەواتای نەمانی ئارامی و جێگیری دادەنرێت لەسەر مانەوەی ژیانی هاوسەرگیری لە نێوان ژن و پیاو، هۆكارەكەشی ژن بێت یان پیاو یاخود هەر کەسێکی تر بێت كەوا ببێتە هۆی هەڵوەشانەوەی گرێبەستی هاوسەرێتی، سەڕەڕای ئەوەی تەڵاق ناخۆشترین حەڵاڵە كە خوای گەورە زۆر ڕقی لێیەتی بەڵام رێپێداوە لەڕووی شەرعەوە بۆ لابردنی ناخۆشی یاخود زەرەر لە سەر ژن یان پیاو یاخود هەردووكیان (شكري، ١٩٩٣: ٢١٧).**

**کەواتە ئەم دیاردەیە لە ئەنجامی كۆمەڵێك كێشەی نێوان ژن و مێرد لە كۆمەڵگا روودەدات، ئامانج لێی رزگاربوونە لە كۆتێك واتە ژن و مێرد كاتێك جیادەبنەوە لەیەكتر دوای ئەوەی بە گرێبەستی هاوسەرێتی بەیەك گەیشتوون، دواتر تەڵاق جۆرێكە لە ئاڵۆزی دەروونی و نەبوونی تەباییە لە نێوان كەسایەتی هاوسەران كە دەبێتە هۆكارێك بۆ دژواری لە هاوسەرێتیدا. كەواتە تەڵاق دەرخستنی ژیانی هاوسەرێتییە كە تەبایی و ئارامی تێدا بەدی ناكرێت (ابو العید، ٢٠٠٨: ٢١-٢٣). بەڵام ئەم چەمكە لە ناوەڕۆكدا مانای تێكچوون و هەڵوەشانەوەی ئەم پەیوەندییە لەخۆدەگرێت کە لەسەر بنەمای ئەوەی هەست و سۆز حاڵەتێكە بەخێرایی گۆڕانی بەسەردا دێت بۆیە هەڵوەشانەوەی هاوسەرگیری لەمە ڕوودەدات (السهل، ٢٠٠٤: ٢٣١).**

**پێنجەم: سۆشیال میدیا و تۆڕە کۆمەڵایەتییەکان**

**لە ئێستادا پەنابردنی ئەندامانی خێزان بۆ تۆڕە كۆمەڵایەتییەكان گەیشتۆتە ئاستێک كە زۆر بەئاسانی تاك دەبێتە دیلی، هەروەها فاكتەرێکی سەرەکی هەڵوەشانەوەی خێزان و كۆمەڵگاشە، کاریگەری تۆڕە كۆمەڵایەتییەكان ڕاستەوخۆ پەیوەندی نێوان ئەندامانی كۆمەڵگا لاواز دەكات، ئەمەش ڕێگری دەكات لە بەدەستهێنانی تواناكانی پەیوەندی نێوان تاكەكانی كۆمەڵگا و ئەندامانی خێزان (عبدالعطی، ٢٠٠٧: ١٦).**

**چونکە بەکارهێنانی زۆری تۆڕە کۆمەڵایەتییەکان بەهەموو جۆرە ئامرازەکانییەوە هۆکارن بۆ بێهێزی و قەڵەوی و تەمبەڵی نێو ئەندامانی كۆمەڵگا، بەو پێیەی سەردانی خێزانی و چاوپێكەوتن و دەرچوون جێگەیان بە قسەكردن لە ڕێگەی شاشەكانەوە بەبێ جووڵە گرتۆتەوە (الخولی، ٢٠٠٥: ٣٧). زۆرێكیش لە كولتورە هاتووەكان لە ڕێگەی تۆڕە كۆمەڵایەتییەكانەوە دزەیان کردووە بۆ ناو خێزان و كۆمەڵگا، ئەمەش مەترسی لەسەر داب و نەریت دروستكردووە بەتایبەت ئەگەر بەكارهێنەرانی هۆشیاری قوڵی كولتورییان نەبێت، چونکە کاردانەوەی بەسەر پەیوەندییە خێزانییەکانەوە دەبێت (الضبع، ٢٠٠٣: ٢٥).**

**بۆیە ئامرازەکانی تەکنۆلۆژیا سەرجەم وڵاتانی جیهانی داگیرکردووه، تەنانەت ئەستەمه له هەندێ حاڵەت تۆمەتباری تاوانەکان بدۆزرێنەوه کاتێک لەم رێگەیە تاوانێک ئەنجام ئەدرێت، چونکه هیچ لێپرسینەوەی پێویستی لەسەر نییه بۆیه هۆکارە بۆ ئەنجامدانی شێوازی تاوان لەسەر ئەنتەرنێت لەوانەش تاوانەکانی پەیوەسـت به ڕەوشت و ئاکارو ئەخلاقی گشتی، جگه له هەراسانکردنی ئافرەت بە بڵاوکردنەوەی گرتەی سێکسی نادروست بەتایبەت ئەوانەی ئاراستەی منداڵانی خوار تەمەنی پێگەیشتویی دەکرێن ئەمەش جۆرێکه له برەودان به بازرگانی سێکسی ئافرەت و منداڵ. بێگومان ئەمانەش کاریگەری زۆریان کردۆته سەر پەیوەندی نێوان ژن و مێرد و دروستکردنی كێشه خیزانییەكان و لەوانەش هەڵوەشاندنەوەی خێزان. ئامرازەكانی تەکنۆلوژیا و تۆڕە کۆمەڵایەتییەکان بەشێوەیەکی زۆر بەرفراوان له کۆمەڵگا بڵاوبوونەتەوه بە جۆرێک هیچ خیزانێک نییه یەکێک لەم ئامرازانه لەماڵەکەیدا نەبێت یاخود ئەندامانی لاپەرەی تایبەت بەخۆیان نەبێت لەسەر تۆڕەکۆمەڵایەتییەکان بێ ئەوەی چاودێر یان زانیاری زانستی تەواویان هەبێت بۆ بەکارهێنانی (یاسین، ٢٠٢١: ٣-٤). بەپێی ئامار و دۆسیەکانی دادگاش ڕۆژانە ئەم بابەتە بۆتە یەکێک لە هۆکارەکانی توندوتیژی بەتایبەتی توندوتیژی سێکسی بەرامبەر ئافرەت، لەگەڵ ئەم تاوانە جەنگییەی بەکارهێنانی بۆ چارەسەر و توندوتیژی سێکسی لە ڕێگەی خراپ بەکارهێنانی تەکنەلۆژیاوە (سیامەند، ٢٠٢١: ١١).**

**کرانەوەی کۆمەڵگای کوردیش بەڕووی جیهانی دەرەوە و کاریگەری تێکەڵبوونی کولتوورە جیاوازەکان لە ڕێگەی بەکارهێنانی تەکنۆلۆژیای مۆدێرن بەتایبەت ئینتەرنێت و ئامرازەکانی. گومانی تێدا نییە کەسانی نابەرپرس هەوڵی شێواندن و خراپ بەکارهێنانی دەدەن بۆ بەرژەوەندی خۆیان، ئەمانەش هۆکارن بۆ توندوتیژی بەتایبەت توندوتیژی سێکسی بەرامبەر بە ئافرەت لە هەندێک حاڵەتیش پیاو (یاسین،٢٠٢٢: ٣٥).**

**شەشەم: خۆکوشتن**

**خۆکوشتن وەک دیاردەیەکی کۆمەڵایەتی و جیهانی ڕەگ و ڕیشەی کۆنی هەیە، لەگەڵ بوونی مرۆڤ کوشتن و خۆکوشتن دەرکەوتووە، بێگومان کۆمەڵگای کوردی لەو دیاردەیە دوور نییە، کاتێک کەسێک خۆی دەکوژێت شیرازەی خێزان و کۆمەڵگا تێکدەچێت. ئەم دیاردەیە دەگەڕێتەوە بۆ کۆمەڵێک هۆکاری کۆمەڵایەتی، دەرونی، ئابووری و چەند هۆکارێکی تر، توێژینەوە و ئامارەکان ساڵانە دەریدەخەن خەڵکێکی زۆر خۆیان دەکوژن، بەتایبەت خۆکوشتنی ئافرەتان وەک دیاردەیەک پێویستی بە هەڵوەستە هەیە بۆ ڕێگریکردن لەم دیاردەیە. خۆکوشتن کارێکە مرۆڤ ئەنجامی دەدات بە مەبەستی کۆتایی هێنان بە ژیانی خۆی، پاڵنەرەکەشی کێشەی کۆمەڵایەتی، هەژاری یان تێکچوونی باری دەروونییە. خۆکوشتن هەوڵێکی کردارییە بۆ کۆتایی هێنان بە ژیان بە شێوازی جۆراوجۆر لە هەرێمی کوردستان دێت، هەندێک کات هەوڵەکان سەردەکەون، هەندێکجاریش بە پێچەوانەوە (هێرش و ئەوانی دیکە، ٢٠١٧: ١٥-١٦).**

**خۆسوتاندنیش جۆرێکە لە خۆکوشتن بۆیە ئەم دیاردەیە زیاتر تایبەتە بە ئافرەت وەک لە پیاو، جۆرێکە لە جۆرەکانی خۆکوشتن و دیاردەیەکی بڵاوە ڕوبەڕوی خێزان و کۆمەڵگای کوردی بۆتەوە، ئەم حاڵەتەش لە ئەنجامی لاوازی توانای بەرگە نەگرتنی تاکە بەرامبەر خەمەکانی بۆیە ناڕەزایی دەردەبڕێت لەو دۆخەی کە تێیدایە. لە ئەنجامی کێشەی زۆر و سترێس و نەدۆزینەوەی کلیل و چارەسەر پەنا بۆ خۆسوتاندن دەبات وەک چارەسەرێک بۆ کێشەکانی. لەوانەیە کەسەکە هەست بەباشی بکات کە بە ئەنقەست خۆی کوشتووە، بەڵام دەبێت بزانێت دواتر پەشیمان دەبێتەوە ئەگەر لە ژیان بمێنێت. ئەو کاتەی ئەو کەسە بیر لە سوتاندنی خۆی دەکاتەوە بۆ ئەوەی سزای دەوروبەری بدات، یان بە سووتاندنی خۆی پەیامێک بۆ کۆمەڵگا بنێریت بۆ ئەوەی ڕزگاری بێت لەو ئازارە دەروونییەی تێیدایە، ئەوا هەڵەیە چونکە ئایینی پیرۆزی ئیسلامیش خۆسوتاندنی حەرام کردووە و سزای خۆی هەیە (دری و کانی بۆتی، ٢٠١٨: ٧٢).**

**توێژەر پێی وایە زۆربوونی کێشە خێزانییەکان لە ئێستادا دەگەڕێتەوە بۆ کۆمەڵێک هۆکار یەکێک لەو هۆکارانە ئەو گۆڕانکارییە خێرایانە کە کۆمەڵگای کوردی ڕووبەڕووی دەبێتەوە ئەمەش وا دەکات کە خێزان تووشی چەندین کێشە ببێتەوە، هۆکارێکی تر کرانەوەی کۆمەڵگای کوردییە بە کولتور و جیهانی دەرەوە و تێکەڵبوونی کولتوورەکان بە یەکتری، دواتریش خێزان لە ئێستادا لە ئەرکەکانی خۆی سڵبۆتەوە، هۆکارێکی تر ئەویش لاوازی بیروباوەڕی ئایینیە لای تاک ئەمەش وایکردووە کە کاریگەری پەروەردەی ئایینی لەسەر تاکەکان کەم ببێتەوە، چونکە ئایین بۆ ئاراستەکردن و ڕێکخستنی تاکەکانە بۆ ژیانی کۆمەڵایەتی دواتر بۆ کۆنتڕۆڵکردنی ڕەفتارو هەڵسوکەوتی تاکە بەرەو ژیانێکی تەندروست، بەڵام لە ئێستادا کاریگەری ئایین کەمبۆتەوە بۆیەشە تاک و خێزان ڕوبەڕوی کۆمەڵێک کێشە بوونەتەوە لەوانە ڕۆژانە دەبینین و دەبیستین کەوا سەیری دادگا بکەین ڕێژەی تەڵاق بەرزبۆتەوە و لەگەڵ ئەوەش ڕێژەی هاوسەرگیری دابەزیوە لە بەرامبەردا، لەگەڵ بەرزبوونەوەی ڕێژەی حاڵەتی کوشتن و خۆکوشتن و خۆسوتاندن و توندوتیژی و چەندین کێشەی خێزانی تر.**

**میتۆد و داتا**

**توێژەر لەم توێژینەوەیەدا پەیڕەوی لە میتۆدی شیكردنەوەی دەستی دووەمی داتاكان كردووە. هەڵبەت ئەوەش دەگەڕێتەوە بۆ چەند هۆكارێك كە هەندێكیان پەیوەستن بە هەموو ئەو توێژینەوانەی كە پەیڕەوی لەم میتۆدە دەكەن دواتر باسیان دەكەین، هەندێك هۆكاریش تایبەتن بەم توێژینەوەیەی بەردەست لەوانە: یەكەم پێشوازی نەكردنی هاوڵاتی لەم جۆرە بابەتانە. دووەم لە بارودۆخێكی وەها قورسی ئابووریدا لە توانای توێژەردا نییە كارێك بە نموونەیەكی گەورە لە ئاستی هەرێمدا ئەنجام بدەن. سێیەم داتاگەلێك لەبەردەستی توێژەرە كە هەم لەرووی كاتەوە نوێن كە كاریگەرییان هەبێت. بەكارهێنانەوەی ئەم داتایانە و خستنەڕوویان بەرچاوڕوونی دەبەخشن بە تایبەتی كە بەشێكی زۆری ئەم داتایانە كەسانێكی زۆر كەم بینیویانە و شاراوە بوونە لە رای گشتی (محمد و ئەوانی دیکە، ٢٠١٧، ١٠-١٥).**

**باسی دووەم: خستنەڕوو و شیکردنەوەی داتاکان**

**خشتەی (١) ژمارەی سکاڵا**

**بەرزبوونەوەی ئاستی داوا تۆمارکردن لای ئافرەت لە هەرێمی کوردستان**

|  |  |  |
| --- | --- | --- |
| **ژمارە** | **ساڵ** | **سکاڵا** |
| **١** | **٢٠٠٩** | **٢٤٠٩** |
| **٢** | **٢٠١٠** | **٢٤٨٥** |
| **٣** | **٢٠١١** | **٢٥٣٨** |
| **٤** | **٢٠١٢** | **٣٤٢٦** |
| **٥** | **٢٠١٣** | **٤٨١١** |
| **٦** | **٢٠١٤** | **٦٦٧٣** |
| **٧** | **٢٠١٥** | **٦٦٣٦** |
| **٨** | **٢٠١٦** | **٦٥٧٩** |
| **٩** | **٢٠١٧** | **١٠١٩٠** |
| **١٠** | **٢٠١٨** | **٩٢٩٨** |
| **١١** | **٢٠١٩** | **١١٩٠٧** |
| **١٢** | **٢٠٢٠** | **١٠٣٧٠** |

 **لە خشتەی (١) تۆماركردنی سكاڵا لای ئافرەت دەردەخات، هەروەک تێبینی دەکرێ لە خشتەکەدا بەڕوونی دیارە سکاڵاکردن لای ئافرەت بەپێی ساڵەکان وردە وردە ڕێژەکەی بەرز بۆتەوە هۆکاری ئەمەش دەگەڕێتەوە بۆ ئەوەی پێشتر ئافرەت سکاڵای لای حکومەت تۆمار نەدەکرد ڕەنگە هۆکارەکەشی ئەوە بێت کە ترسی هەبێ لە تۆڵەسەندنەوە، ئابڕووچوون لەناو کۆمەڵگا، بێ باوەڕی بە خزمەتگوزارییە گشتییەکان، نەبوونی پاراستنی نهێنییەکەی، ترس لە کەسی دەستدرێژی کارو بێ متمانەیی بە دەسەڵاتەکانی لێکۆڵینەوە، هەروەک دیارە وردە وردە ئەو هۆکارانە لای ئافرەت کاڵبوونەتەوەو هۆشیار تربوون بەم بابەتانە، واتە بەرزبوونەوەی رێژەی سكاڵاكانی ئافرەت لەپاڵ پێناسەكردنی بەكرانەوەی كۆمەڵایەتی و هۆشیاربوونەوەی رەگەزی ئافرەت، ئەو ئەنجامەشمان بۆ دەردەخات خێزان بەگشتی و دۆخی ئافرەت بەتایبەتی لە هەرێمی كوردستان لە تەنگژەیەكی قوڵ و ترسناك هەستی پێدەكرێ. زێتر لەمانەش ئەگەر وردبینەوە دەبینین لەدوای ساڵی (٢٠١٤) ەوە ژمارەی سکاڵا بەرزبۆتەوە ئەویش دەگەڕێتەوە بۆ کۆمەڵێک هۆکار لەوانە شەڕی داعش دواتر هاتنی ئاوارەکانی شنگال و سوریا لەگەڵ دروستبوونی ئەو قەیرانە ئابوورییەی هەرێمی کوردستانی گرتۆتەوە، نەهاتنی مووچە و دواتر درەنگ هاتنی کەمبوونەوەی مووچە و ئەمانە و کۆمەڵێ هۆکاری تریش ڕۆڵیان هەبوو لە بەرزبوونەوەی ڕێژەی سکاڵاکردن لای ئافرەت.**

**خشتەی (٢)**

**کۆی گشتی رووداوەکانی توندوتیژی دژ بە ئافرەت لە هەرێمی کوردستان**

**٢٠١٠**

|  |  |  |  |  |  |  |  |
| --- | --- | --- | --- | --- | --- | --- | --- |
| **شوێن** | **کوشتن** | **خۆکوشتن** | **سوتان** | **خۆسوتان** | **ئەشکەنجە** | **سکاڵا** | **سێکسی** |
| **هەولێر** | **٢٦** | **١٢** | **١٠٢** | **٦٤** | **٢٣٤** | **١١٢٣** | **٣٥** |
| **دهۆک** | **١٠** | **١٥** | **٥٦** | **٢٩** | **-** | **٥٦١** | **١٩** |
| **سلێمانی** | **٨** | **٢٥** | **١٥٣** | **٤٩** | **٨٣٤** | **٥١٩** | **٧٨** |
| **گەرمیان** | **٩** | **-** | **٣٧** | **-** | **-** | **٢٨٢** | **٢** |
| **کۆی گشتی** | **٥٣** | **٥٢** | **٣٤٨** | **١٤٢** | **١٠٦٨** | **٢٤٨٥** | **١٣٤** |

**لە خشتەی (٢) ڕوداوەکانی توندوتیژی دژ بە ئافرەت لە هەرێمی کوردستان لە ساڵی (٢٠١٠) دەردەخات، بۆ ڕوداوی کوشتن هەروەک لە خشتەکەدا دەرکەوتووە لە هەولێر بە بەراورد بە شوێنەکانی تر بەرزترە، بەڵام بۆ ڕوداوی خۆکوشتن ڕێژەکە پێچەوانە دەبێتەوە بەرزترین ڕێژەی لە سلێمانییە. دیسانەوە ڕێژەکە بۆ سوتانیش ڕاستە لە سلێمانی رێژەکەی زیاترە بە بەراورد بە شوێنەکانی تر. کەچی بۆ ڕوداوی خۆسوتان لە هەولێر ڕێژەکەی زیاد دەکاتەوە. هەروەها بۆ ئەشکەنجەدانی ئافرەت ڕێژەکەی بەرز دەبێتەوە لە شاری سلێمانی بەبەراود بە شارەکانی تری هەرێمی کوردستان. ئەگەر بێینە سەر بابەتی سکاڵاکردنی ئافرەت دەردەکەوێت هەولێر بەرزترین ڕێژەی تۆمار کردوە هۆکاری ئەمەش ڕەنگە بگەڕێتەوە بۆ زۆری دانیشتوانی شاری هەولێر. کۆتا ڕوداویش دەستدرێژی سێکسییە دەبینین ڕێژەکە لە شاری سلێمانی بەرزدەبێتەوە.**

**خشتەی (٣)**

**کۆی گشتی ڕوداوەکانی (کوشتن، خۆکوشتن، سوتان، خۆسوتان، سێکسی، سکاڵا، ئەشکانجە) ٢٠١١**

|  |  |  |  |  |  |  |  |
| --- | --- | --- | --- | --- | --- | --- | --- |
| **شوین** | **کوشتن** | **خۆکوشتن** | **سوتان** | **خۆسوتان** | **ئەشکەنجەدان** | **سکاڵا** | **سێکسی** |
| **هەولێر** | **٢٣** | **٩** | **٨٤** | **٣٧** | **١٦٨** | **٩٨٣** | **١٨** |
| **دهۆک** | **٦** | **١٠** | **٣٤** | **٥١** | **-** | **٦٥٦** | **١٤** |
| **سلێمانی** | **٩** | **١٩** | **٨٧** | **٣٧** | **٧٢٠** | **٧٢٥** | **٧٦** |
| **گەرمیان** | **٥** | **٦** | **٢٣** | **٧** | **١٠٢** | **١٧٤** | **١** |
| **کۆی گشتی** | **٤٣** | **٤٤** | **٢٢٨** | **١٣٢** | **٩٩٠** | **٢٥٣٨** | **١٠٩** |

**لە خشتەی (٣) روداوەکانی توندوتیژی دژ بە ئافرەت لە هەرێمی کوردستان لە ساڵی (٢٠١١) دەردەخات، بۆ حاڵەتی کوشتن هەروەک لە خشتەکەدا دیارە لە هەولێر بە بەراورد بە شوێنەکانی تر بەرزترین ڕێژەی هەیە، بەڵام بۆ خۆکوشتن ڕێژەکە پێچەوانە دەبێتەوە بەرزترین ڕێژەی لە شاری سلێمانییە. دیسانەوە ڕێژەکە بۆ سوتانیش ڕاستە لە سلێمانی رێژەکەی زیاترە بە بەراورد بەشارەکانی تر. کەچی بۆ ڕوداوی خۆسوتان لە دهۆک ڕێژەکەی بەرزترە. هەروەها بۆ ئەشکەنجەدانی ئافرەت ڕێژەکەی زۆر بەرزدەبێتەوە لە شاری سلێمانی بەبەراود بە شارەکانی تری هەرێمی کوردستان. ئەگەر بێینە سەر بابەتی سکاڵاکردنی ئافرەت دەردەکەوێت هەولێر دیسان بەرزترین ڕێژەی تۆمار کردوە هۆکاری ئەمەش ڕەنگە بگەڕێتەوە بۆ زۆری دانیشتوانی شاری هەولێر. کۆتا ڕوداویش دەستدرێژی سێکسییە دەبینین ڕێژەکە لە شاری سلێمانی بەرزدەبێتەوە وەک ساڵی پێشووتر.**

**لە ئەنجامدا دەردەکەوێت جیاوازی لە نێوان ساڵی (٢٠١٠و٢٠١١) دا لەوەدایە کە ڕوداوی ئەشکەنجەدانی ئافرەت لە (٢٠١٠) ڕێژەکەی زۆرترە بە بەراورد بە (٢٠١١)، بەڵام تۆمارکردنی سکاڵا لەلایەن ئافرەتەوە لە (٢٠١١) ژمارەکەی زیاترە بە بەراورد بە (٢٠١٠).**

**خشتەی (٤)**

**کۆی گشتی ڕوداوەکانی (کوشتن، خۆکوشتن، سوتان، خۆسوتان، سێکسی، سکاڵا، ئەشکانجە) ٢٠١٢**

|  |  |  |  |  |  |  |  |
| --- | --- | --- | --- | --- | --- | --- | --- |
| **شوێن** | **کوشتن** | **خۆکوشتن** | **سوتان** | **خۆسوتان** | **ئەشکەنجەدان** | **سکاڵا** | **سێکسی** |
| **هەولێر** | **٢٢** | **٩** | **١١٤** | **٤٥** | **١١٢** | **١٢١٣** | **٢٢** |
| **دهۆک** | **٩** | **١٠** | **٣٥** | **٢٥** | **-** | **٧٠١** | **٣١** |
| **سلێمانی** | **١٠** | **١٥** | **٧٦** | **٣٠** | **٤٤٤** | **١٢٤١** | **١٠٨** |
| **گەرمیان** | **٥** | **٥** | **٢٨** | **٥** | **١٣٥** | **٢٣٤** | **٩** |
| **کۆی گشتی** | **٤٦** | **٣٩** | **٢٥٣** | **١٠٥** | **٦٩١** | **٣٣٨٩** | **١٧٠** |

**لە خشتەی (٤) حاڵەتەکانی توندوتیژی دژ بە ئافرەت لە هەرێمی کوردستان لە ساڵی (٢٠١٢) دەردەخات، بۆ حاڵەتی کوشتن هەروەک لە خشتەکە دیارە لە هەولێر بەبەراورد بە شارەکانی تر بەرزترین ڕێژەی هەیە، بەڵام بۆ خۆکوشتن ڕێژەکە پێچەوانە دەبێتەوە بەرزترین ڕێژە لە شاری سلێمانی تۆمارکراوە. بۆ ڕوداوی سوتان لە هەولێر رێژەکە بەرزدەبێتەوە بە بەراورد بەشارەکانی تری کوردستان. کەچی بۆ حاڵەتی خۆسوتان دیسان ڕێژەکە بەرزدەبێتەوە بۆ شاری هەولێر. هەروەها بۆ ئەشکەنجەدانی ئافرەت ڕێژەکە زۆر بەرزدەبێتەوە لە شاری سلێمانی بە بەراود بە شارەکانی تری هەرێمی کوردستان. ئەگەر بێینە سەر بابەتی سکاڵاکردنی ئافرەت ئەوا سلێمانی بەرزترین ڕێژەی تۆمار کردوە لە دوای ئەمیش هەولێر دێت. کۆتا ڕوداویش دەستدرێژی سێکسییە کە شاری سلێمانی بەرزترین ڕێژەی هەیە وەک ساڵی پێشوو.**

**خشتەی (٥)**

**ئاماری توندوتیژی دژی ئافرەتان و خێزان ٢٠١٣**

|  |  |  |  |  |  |  |
| --- | --- | --- | --- | --- | --- | --- |
| **شوێن** | **کوشتن** | **خۆکوشتن** | **خۆسوتان** | **سکاڵا** | **سێکسی** | **کۆی گشتی** |
| **هەولێر** | **٢٨** | **١٥** | **١٠٠** | **١٥٤٨** | **٤٦** | **٨** |
| **دهۆک** | **١١** | **٧** | **٢٥** | **١٢٢٥** | **٣٣** | **٢٨** |
| **سلێمانی** | **٤** | **٨** | **٥٧** | **١١٠٧** | **٢١** | **٧٣** |
| **گەرمیان** | **٦** | **٥** | **٢٥** | **٥٠٦** | **٧** | **٧** |
| **ڕاپەرین** | **١** | **١** | **٢٩** | **٣٤٩** | **٦** | **٢٢** |
| **کۆی گشتی** | **٥٠** | **٣٦** | **٢٣٦** | **٤٧٣٥** | **١١٣** | **١٣٨** |

**لە خشتەی (٥) ڕوداوەکانی توندوتیژی دژ بەئافرەت لە هەرێمی کوردستان لە ساڵی (٢٠١٣) دەردەخات، بۆ ڕوداوی کوشتن هەروەک دیارە لە هەولێر بە بەراورد بە شارەکانی تری کوردستان بەرزترین ڕێژەی هەیە، دیسان بۆ خۆکوشتنیش شاری هەولێر زۆرترین ڕێژە تۆمار دەکات. بەڵام بۆ خۆسوتان لە هەولێر رێژەکە زۆرە بە بەراورد بە شارەکانی تر. ئەگەر بێینە سەر سکاڵاکردن دەردەکەوێت هەولێر بەرزترین ڕێژەی تۆمار کردوە. کۆتا ڕوداو دەستدرێژی سێکسییە دەبینین شاری هەولێر بەرزترین ڕێژەی هەیە.**

**لە ئەنجامدا دەردەکەوێت جیاوازی لە نێوان ساڵی (٢٠١٢و٢٠١٣) دا لەوەدایە کە ڕوداوی خۆسوتان و تۆمارکردنی سکاڵا لە (٢٠١٣) ژمارەیان زیاترە بە بەراورد بە (٢٠١٢)، بەڵام حاڵەتی توندوتیژی سێکسی ژمارەکەی لە (٢٠١٢) زیاترە بە بەراورد بە (٢٠١٣).**

**خشتەی (٦)**

**ئاماری توندوتیژی دژی ئافرەتان و خێزان ٢٠١٤**

|  |  |  |  |  |  |
| --- | --- | --- | --- | --- | --- |
| **شوێن** | **کوشتن** | **خۆکوشتن** | **خۆسوتان** | **سکاڵا** | **سێکسی** |
| **هەولێر** | **١٦** | **١٦** | **٧٣** | **٢٤٦١** | **٣١** |
| **دهۆک** | **٥** | **٩** | **١٣** | **١٦٨٦** | **٢١** |
| **سلێمانی** | **٣** | **١١** | **٣٢** | **١٠٧٠** | **١٨** |
| **گەرمیان** | **١** | **٣** | **٢٠** | **٩٠٠** | **١١** |
| **ڕاپەرین** | **٥** | **٥** | **٢٩** | **٣٦٧** | **١٣** |
| **سۆران** | **٥** | **٣** | **٣٠** | **١٨٩** | **٣** |
| **کۆی گشتی** | **٣٥** | **٤٧** | **١٩٧** | **٦٦٧٣** | **٩٧** |

**لە خشتەی (٦) ڕوداوەکانی توندوتیژی دژ بە ئافرەت لە هەرێمی کوردستان لە ساڵی (٢٠١٤) دەردەخات، حاڵەتی کوشتن هەروەک لە خشتەکەدا دیارە لە هەولێر بە بەراورد بە شارەکانی تری کوردستان بەرزترین ڕێژەی هەیە، دیسان بۆ خۆکوشتنیش شاری هەولێر بە هەمان ڕێژە بەرزە. خۆسوتانیش هەولێر رێژەکەی تێدا بەرزە بە بەراورد بەشارەکانی تر. ئەگەر بێینە سەر سکاڵاکردن دەردەکەوێت هەولێر بەرزترین ڕێژەی تۆمارکردوە. کۆتا ڕوداویش دەستدرێژی سێکسییە دەبینین شاری هەولێر بەرزترین ڕێژەی هەیە.**

**خشتەی (٧)**

**ئاماری توندوتیژیەکانی دژی ئافرەت لە هەرێمی کوردستان ٢٠١٥**

|  |  |  |  |  |  |  |
| --- | --- | --- | --- | --- | --- | --- |
| **شوێن** | **کوشتن** | **خۆکوشتن** | **سوتان** | **خۆسوتان** | **سکاڵا** | **سێکسی** |
| **هەولێر** | **٢٠** | **٢٣** | **٦٨** | **٥٢** | **٢٧٩٦** | **١٠** |
| **دهۆک** | **١٣** | **١٢** | **٣٩** | **١٩** | **١٩٩٩** | **٤٣** |
| **سلێمانی** | **٩** | **١٧** | **٣٨** | **٢٧** | **١١٥٤** | **٤٣** |
| **گەرمیان** | **٧** | **٥** | **١٩** | **١٤** | **٧٧١** | **١٦** |
| **ڕاپەرین** | **٣** | **٤** | **٢٠** | **٩** | **٥٢٣** | **٦** |
| **سۆران** | **٣** | **٣** | **١٤** | **٤** | **١٩٣** | **٦** |
| **کۆی گشتی** | **٥٥** | **٦٤** | **١٩٨** | **١٢٥** | **٧٤٣٦** | **١٢٤** |

**لە خشتەی (٧) ڕوداوەکانی توندوتیژی دژ بە ئافرەت لە هەرێمی کوردستان لە ساڵی (٢٠١٥) دەریدەخات، بۆ ڕوداوی کوشتن هەروەک دیارە لە هەولێر ڕێژەکە بەرزە بە بەراورد بە شارەکانی تری کوردستان، دیسان بۆ خۆکوشتنیش شاری هەولێر ڕێژەکەی زۆرترینە. بەڵام بۆ حاڵەتی سوتان هەولێر زۆرترین حاڵەتی تۆمارکردوە. خۆسوتانیش دیسان هەولێر رێژەکەی بەرزە بەبەراورد بەشارەکانی تر. ئەگەر بێینە سەر سکاڵاش دەردەکەوێت هەولێر بەرزترین ڕێژەی تۆمارکردوە. کۆتا ڕوداویش سێکسییە دەبینین شاری دهۆک و سلێمانی ڕێژەیەکی یەکسانیان تۆمار کردوە.**

**لە ئەنجامدا بۆمان دەردەکەوێت جیاوازی نێوان ساڵی (٢٠١٤و٢٠١٥) دا لەوەدایە کە حاڵەتی توندوتیژی سێکسی ژمارەکەی لە (٢٠١٥) زیاترە بە بەراورد بە (٢٠١٤).**

**خشتەی (٨)**

**بەراوردی توندوتیژی لە نێوان ساڵانی (٢٠٠٩-٢٠١٠-٢٠٢٠)**

**٢٠٠٩**

|  |  |  |
| --- | --- | --- |
| **ژمارە** | **جۆری کێشە** | **حاڵەت** |
| **١** | **سێکسی** | **١٢٨** |
| **٢** | **خۆسوتان** | **١٥١** |
| **٣** | **سوتان** | **٢٦٣** |
| **٤** | **خۆکوشتن** | **٣٧** |
| **٥** | **کوشتن** | **٤٨** |

**٢٠١٠**

|  |  |  |
| --- | --- | --- |
| **ژمارە** | **جۆری کێشە** | **حاڵەت** |
| **١** | **سێکسی** | **١٣٤** |
| **٢** | **خۆسوتان** | **١٤٢** |
| **٣** | **سوتان** | **٢٩٩** |
| **٤** | **خۆکوشتن** | **٥٦** |
| **٥** | **کوشتن** | **٤٩** |

**٢٠٢٠**

|  |  |  |
| --- | --- | --- |
| **ژمارە** | **جۆری کێشە** | **حاڵەت** |
| **١** | **سێکسی** | **١٢٥** |
| **٢** | **خۆسوتان** | **٦٧** |
| **٣** | **سوتان** | **٨٢** |
| **٤** | **خۆکوشتن** | **٣٨** |
| **٥** | **کوشتن** | **٢٥** |

**لە خشتەی (٨) بەراوردی حاڵەتەکانی توندوتیژی دژ بە ئافرەت لە هەرێمی کوردستان لە نێوان ساڵانی (٢٠٠٩-٢٠١٠-٢٠٢٠) ڕووندەکاتەوە، بۆ حاڵەتی سێکسی هەروەک لە خشتەکاندا دیارە جیاوازییەکی وا نابینرێت لە کۆی هەر سێ ساڵەکە رێژەکان نزیکن لە یەکتری، کەچی بۆ خۆسوتان دەبینین رێژەکە لە (٢٠٠٩) بەرزە دواتر لە (٢٠١٠) دابەزیوە کەچی لە (٢٠٢٠) زۆر دابەزیوە هۆکارەکەشی دەگەڕێتەوە بۆ ئەوەی لەو ساڵەدا بابەتی کۆرۆنا و کەرەنتین ڕۆڵی بینیوە لە دابەزینی ژمارەکە. بەڵام حاڵەتی سوتان بەهەمان شێوە ڕێژەی سوتان زۆر بووە لە دوو ساڵی یەکەم کەچی لە (٢٠٢٠) ژمارەکە زۆر دابەزیوە هۆکارەکەشی ڕوونە کۆرۆنا هۆکارێک بوو بۆ ئەوەی خەڵک لە ماڵەوە بمێننەوە و دووربن لە هەموو تێکەڵبوون و کۆبوونەوەیەک. بۆ خۆکوشتن دیسان ڕێژەکە دابەزیوە بەپێی ساڵەکان. ئەگەر بێینە سەر کۆتا ڕوداو کە کوشتنە دەبینین لە ساڵی (٢٠٠٩-٢٠١٠) ژمارەکەی وەک یەکە کەچی لە (٢٠٢٠) ژمارەکە زۆر دابەزیوە.**

**خشتەی (٩)**

**ئاماری توندوتیژی دژی ئافرەت لە هەرێمی کوردستان 2016**

|  |  |  |  |  |  |  |
| --- | --- | --- | --- | --- | --- | --- |
| **شوێن**  | **کوشتن** | **خۆکوشتن** | **سوتان** | **خۆسوتان** | **سکاڵا** | **سێکسی** |
| **هەولێر** | **١٣** | **٢٢** | **٨٣** | **٢٩** | **٢٦١٠** | **١٦** |
| **دهۆک** | **١٣** | **٢٠** | **٤٢** | **٣٢** | **١٨٤٢** | **٥٠** |
| **سلێمانی** | **١٢** | **١٤** | **٥٥** | **١٢** | **٨٥٢** | **٢٠** |
| **گەرمیان** | **٢** | **٦** | **٧** | **٦** | **٦٥٤** | **٥** |
| **ڕاپەڕین**  | **١** | **٦** | **١١** | **٨** | **٤٠٣** | **١٥** |
| **سۆران** | **٢** | **٦** | **٢٢** | **٩** | **٢١٦** | **٩** |
| **کۆی گشتی** | **٤٣****1%** | **٧٤****1%** | **٢٢٠****3%** | **٩٦****1%** | **٦٥٧٧****92%** | **١١٥****2%** |

**لە خشتەی (٩) ڕوداوەکانی توندوتیژی دژ بە ئافرەتان لە هەرێمی کوردستان لە ساڵی (٢٠١٦) دەریدەخات، بۆ ڕوداوی کوشتن هەروەک لە خشتەکەدا دیارە لە هەولێر و دهۆک ژمارەیەکی یەکسانیان تۆمارکردوە و ڕاپەرینیش کەمترین ڕێژەی تۆمارکردوە، بۆ خۆکوشتنیش شاری هەولێر ژمارەکەی زۆرترینە. هەروەها بۆ حاڵەتی سوتانیش هەولێر زۆرترین حاڵەتی تۆمارکردوە. کەچی خۆسوتان دهۆک رێژەکەی بەرزە بە بەراورد بەشارەکانی تر. ئەگەر بێینە سەر سکاڵاکردن دەردەکەوێت هەولێر بەرزترین ڕێژەی هەیە. کۆتا ڕوداویش سێکسییە دەبینین شاری دهۆک زۆرینەی ڕێژەکەی تۆمار کردوە.**

**خشتەی (١٠)**

**بەراوردی ئاماری توندوتیژی لە هەرێمی کوردستان لە نێوان ساڵانی (٢٠١٥-٢٠١٦)**

|  |  |  |  |  |  |  |
| --- | --- | --- | --- | --- | --- | --- |
| **بەراورد**  | **کوشتن** | **خۆکوشتن** | **سوتان** | **خۆسوتان** | **سکاڵا** | **سێکسی** |
| **٢٠١٦** | **٤٣** | **٧٤** | **٢٢٠** | **٩٦** | **٦٥٧٧** | **١١٥** |
| **٢٠١٥** | **٥٥** | **٦٤** | **١٩٨** | **١٢٥** | **٧٤٣٦** | **١٢٤** |
| **جیاوازی** | **-١٢** | **+١٠** | **+٢٢** | **-٢٩** | **-٨٥٩** | **-٩** |

**لە خشتەی (١٠) ژمارە و رێژەی ڕوداوەكانی كوشتن، خۆکوشتن، سوتان، خۆسوتان و ئەشكەنجەدانی ئافرەت لە هەرێمی كوردستان دەركەوتووە كە ساڵی (٢٠١٦) هاوشێوەی ساڵی (٢٠١٥) ئافرەت لە ڕووی كۆمەڵایەتییەوە لە ڕەوشێكی ترسانكدان، پێویستە لەسەر یەك یەكەی ژمارەكان و بەراوردكارییەكان و كۆی ئەم دۆخە مەترسیدارە هەڵوەستە بكرێت.**

**خشتەی (١١)**

**ئاماری توندوتیژیەکانی دژی ئافرەتان لە هەرێمی کوردستان ٢٠١٧**

|  |  |  |  |  |  |  |
| --- | --- | --- | --- | --- | --- | --- |
| **شوێن** | **کوشتن** | **خۆکوشتن** | **سوتان** | **خۆسوتان** | **سکاڵا** | **سێکسی** |
| **هەولێر** | **20** | **25** | **74** | **41** | **3091** | **41** |
| **دهۆک** | **13** | **21** | **38** | **28** | **2332** | **40** |
| **سلێمانی** | **11** | **20** | **41** | **25** | **1912** | **22** |
| **گەرمیان** | **0** | **2** | **11** | **8** | **870** | **11** |
| **ڕاپەرین** | **3** | **6** | **16** | **11** | **486** | **19** |
| **سۆران** | **3** | **1** | **22** | **9** | **279** | **10** |
| **کۆی گشتی** | **50** | **75** | **202** | **122** | **8970** | **143** |

**لە خشتەی (١١) ئاماری توندوتیژی دژ بە ئافرەتان لە هەرێمی کوردستان لە ساڵی (٢٠١٧) ڕونیدەکاتەوە، کوشتن هەروەک دیارە لە هەولێر زۆرترین حاڵەتی کوشتنی تۆمارکردوەو گەرمیانیش هیچ حاڵەتێک تێیدا تۆمارنەکراوە، بۆ خۆکوشتنیش شاری هەولێر ژمارەکەی زۆرە و لە سۆران کەمترین حاڵەت هەیە. هەروەها سوتان و خۆسوتانیش دیسان هەولێر زۆرترین حاڵەتی هەیە. کەچی سکاڵا لە هەولێر بەرزترین ڕێژەی هەیە لە چاو شارەکانی تری هەرێم. کۆتا حاڵەتی توندوتیژی سێکسی لە شاری هەولێرە زۆرینەی ڕێژەکەیە. لە ئەنجام دەکرێ بگەینە ئەو ئەنجامەی بۆ نموونە خۆکوشتن لە شاری هەولێر لە (٢٠١٠ تاوەکو ٢٠١٧) وردە وردە حاڵەتەکانی بەرزبۆتەوە هۆکارەکەشی دەگەڕێتەوە بۆ ئەوەی خەڵکی کوردستان تووشی قەیرانی ئابووری و هاتنی ئاوارەکانیش ڕۆڵیان هەبوو لە بەرزبوونەوەی ڕێژەکە.**

**خشتەی (١٢)**

**جیاوازی لە نێوان ساڵی (٢٠١٧و٢٠١٦)**

|  |  |  |  |  |  |  |
| --- | --- | --- | --- | --- | --- | --- |
| **ساڵ** | **کوشتن** | **خۆکوشتن** | **سوتان** | **خۆسوتان** | **سکاڵا** | **سێکسی** |
| **٢٠١٧** | **٥٠** | **٧٥** | **٢٠٢** | **١٢٢** | **٨٩٧٠** | **١٤٣** |
| **٢٠١٦** | **٤٣** | **٧٤** | **٢٢٠** | **٩٦** | **٦٥٧٧** | **١١٥** |
| **جیاوازی** | **+٧** | **+١** | **-١٨** | **+٢٦** | **+٢٣٩٣** | **+٢٨** |

**لەخشتەی (١٢) ژمارەی ڕوداوەكانی كوشتن، خۆکوشتن، سوتان، خۆسوتان و ئەشكەنجەدانی ئافرەتان لە هەرێمی كوردستان دەركەوتووە ساڵی (٢٠١٦) هاوشێوەی ساڵی (٢٠١٧) ڕێژە و ژمارەی توندوتیژییەکان ڕوو لەزیادبوونن، هۆکارەکانیش زۆرن کرانەوەی کۆمەڵگای کوردی بە جیهان و کولتوری بیانی و ئامرازەکانی تەکنۆلۆژیا و پێشکەوتن و ئەو گۆڕانە خێرایانەی کۆمەڵگا پێیدا تێپەڕیوە.**

**خشتەی (١٣)**

**ئاماری توندوتیژی دژی ئافرەت لە هەرێمی کوردستان ٢٠١٨**

|  |  |  |  |  |  |  |
| --- | --- | --- | --- | --- | --- | --- |
| **شوێن** | **کوشتن** | **خۆکوشتن** | **سوتان** | **خۆسوتان** | **سکاڵا** | **سێکسی** |
| **هەولێر** | **١٤** | **١٤** | **٥٠** | **٣٢** | **٣٣٦٩** | **٣٢** |
| **دهۆک** | **١٤** | **٢١** | **٣٢** | **٣٠** | **٢٤٨٦** | **٣٥** |
| **سلێمانی** | **١٣** | **١٥** | **٣٧** | **١٨** | **١٩٠٩** | **٤٥** |
| **گەرمیان** | **٣** | **٦** | **٤** | **١٢** | **٩٩١** | **١٢** |
| **ڕاپەڕین** | **١** | **٩** | **١٠** | **٨** | **٥٢٣** | **١٥** |
| **سۆران** | **١** | **٣** | **٦** | **٧** | **٢٩٠** | **٦** |
| **کۆی گشتی** | **٤٦** | **٦٨** | **١٣٩** | **١٠٧** | **٩٥٦٨** | **١٤٥** |

**لە خشتەی (١٣) ئاماری توندوتیژی دژ بە ئافرەتان لە هەرێمی کوردستان لە ساڵی (٢٠١٨) ڕووندەکاتەوە، حاڵەتی کوشتن ئاشکرایە لەهەر سێ شارەکە وەک یەکتری حاڵەتی کوشتن تێیدا تۆمارکراوە، خۆکوشتنیش لە شاری دهۆک بەرزە. هەروەها سوتان لە شاری هەولێر زۆرترین ژمارەی تۆمارکردوە، خۆسوتانیش دیسان هەولێر زۆرترین حاڵەتی هەیە و دهۆکیش ژمارەی نزیکە لە هەولێر. تۆمارکردنی سکاڵاش دیسان هەولێر بەرزترین ڕێژەی هەیە لەچاو شارەکانی تری هەرێم. کۆتا حاڵەتی توندوتیژیش سێکسە لەشاری سلێمانی زۆرینەی ڕێژەکەیە.**

**ئەنجامێکی تر ئەوەیە کە ڕێژەی خۆکوشتن لە شاری هەولێر ڕووە و دابەزین چووە هۆکارەکەشی ئەوەیە کە بارودۆخی دارایی و مووچەش بەرەو باشتر چووە دواتر گەڕانەوەی بەشێکیش لە ئاوارەکان بۆ شوێنی خۆیان ڕۆڵیان هەبوو.**

**خشتەی (١٤)**

**ئاماری توندوتیژی دژی ئافرەت و خێزان لە هەرێمی کوردستان ٢٠١٩**

|  |  |  |  |  |  |  |
| --- | --- | --- | --- | --- | --- | --- |
| **شوێن** | **کوشتن** | **خۆکوشتن** | **خۆسوتان** | **سکاڵا** | **سێکسی** | **کۆی گشتی** |
| **هەولێر** | **١٦** | **٢٩** | **٣٥** | **٤٤٩٤** | **٥٤** | **٤٦٢٨** |
| **دهۆک** | **٧** | **١٧** | **٢٧** | **٢٤٤٩** | **٢٧** | **٢٥٢٧** |
| **سلێمانی** | **١٢** | **١٦** | **٢٣** | **٣١٢٧** | **٤٩** | **٣٢٢٧** |
| **گەرمیان** | **١** | **٠** | **٠** | **٩٨٩** | **٩** | **٩٩٩** |
| **ڕاپەرین** | **٣** | **٣** | **١٠** | **٥٧٩** | **١٥** | **٦١٠** |
| **سۆران** | **٢** | **٤** | **٨** | **٢٦٩** | **١** | **٢٨٤** |
| **کۆی گشتی** | **٤١** | **٦٩** | **١٠٣** | **١١٩٠٧** | **١٥٥** | **١٢٢٧٥** |

**لە خشتەی (١٤) ئاماری توندوتیژی دژ بە ئافرەتان لە هەرێمی کوردستان لە ساڵی (٢٠١٩) ڕووندەکاتەوە، حاڵەتی کوشتن لە شاری هەولێر زۆرە، بۆ خۆکوشتنیش دیسان شاری هەولێر ڕێژەکەی زۆرە، بەڵام گەرمیان هیچ حاڵەتێک تێیدا تۆمارنەکراوە. کەچی خۆسوتان دیسان هەولێر زۆرترین حاڵەتی هەیە. تۆمارکردنی سکاڵاش بەهەمان شێوە هەولێر بەرزترین ڕێژەی هەیە لەچاو شارەکانی تری هەرێم. حاڵەتی توندوتیژی سێکسی لە شاری هەولێر زۆرینەی ڕێژەکەیە.**

**خشتەی (١٥)**

**ئاماری توندوتیژی دژی ئافرەتان و خێزان لە هەرێمی کوردستان ٢٠٢٠**

|  |  |  |  |  |  |  |
| --- | --- | --- | --- | --- | --- | --- |
| **شوێن** | **کوشتن** | **خۆکوشتن** | **خۆسوتان** | **سکاڵا** | **سێکسی** | **کۆی گشتی** |
| **هەولێر** | **١٥** | **١٦** | **٢٤** | **٤٣٩٢** | **٥٢** | **٤٤٩٩** |
| **دهۆک** | **٤** | **١٤** | **٢١** | **٢٢١٧** | **٢٦** | **٢٢٨٢** |
| **سلێمانی** | **٥** | **٢** | **٨** | **٢٢٩٠** | **٧** | **٢٣١٢** |
| **گەرمیان** | **١** | **٠** | **٢** | **٨٩٨** | **١٢** | **٩١٣** |
| **ڕاپەرین** | **٠** | **٣** | **٤** | **٣٤٢** | **٢٠** | **٣٦٩** |
| **سۆران** | **٠** | **٣** | **٨** | **٢٣١** | **٨** | **٢٥٠** |
| **کۆی گشی** | **٢٥** | **٣٨** | **٦٧** | **١٠٣٧٠** | **١٢٥** | **١٠٦٢٥** |

**لە خشتەی (١٥) ئاماری توندوتیژی دژ بە ئافرەتان لە هەرێمی کوردستان لە ساڵی (٢٠٢٠) ڕووندەکاتەوە، بۆ کوشتن شاری هەولێر زۆرترین حاڵەتی تێدا تۆمارکراوە بەڵام ڕاپەڕین و سۆران هیچ حاڵەتی تێدا تۆمارنەکراوە، خۆکوشتنیش دیسان شاری هەولێر ژمارەکەی زۆرە، بەڵام گەرمیان هیچ حاڵەتێک تۆمارنەکراوە. کەچی خۆسوتانیش دیسان هەولێر زۆرترین حاڵەتی هەیە. تۆمارکردنی سکاڵا دیسان هەولێر بەرزترین تۆمارکردنی هەیە لەچاو شارەکانی تر. حاڵەتی توندوتیژی سێکسی لە شاری هەولێر زۆرینەی ژمارەکەیە.**

**دەکرێ بگەینە ئەو ئەنجامەی کەوا شاری هەولێر ڕوداوی خۆکوشتن لە ساڵی (٢٠٢٠) دابەزیوە دووبارە ئەمەش نیشانەی ئەوەیە بۆ خەڵکی کوردستان بارودۆخێکی تایبەت هەبوو ئەویش هاتنی کۆرۆنا و کەرەنتینی خەڵک هۆکار بوون کە نەیەنە دەرەوە و خەڵک بەگشتی لەو ماوەیە کەمتر تووشی گرفت و حاڵەتەکانی توندوتیژی بوونەتەوە بۆیە ڕێژەکە دابەزیوە.**

**خشتەی (١٦)**

**ئاماری توندوتیژی دژی ئافرەتان و خێزان لە هەرێمی کوردستان ٢٠٢١**

|  |  |  |  |  |  |
| --- | --- | --- | --- | --- | --- |
| **شوێن** | **کوشتن** | **خۆکوشتن** | **خۆسوتان** | **سکاڵا** | **سێکسی** |
| **هەولێر** | **٢٠** | **٢٢** | **٣٦** | **٦١٧٦** | **٦٤** |
| **دهۆک** | **١٢** | **٣٠** | **٢٤** | **٣١٥٦** | **٤٧** |
| **سلێمانی** | **١٠** | **١٥** | **٢٠** | **٣٢١٠** | **٥٠** |
| **گەرمیان** | **١** | **٢** | **٢** | **١١١٣** | **٦** |
| **ڕاپەرین** | **١** | **٢** | **٢** | **٤٤٧** | **٤** |
| **سۆران** | **١** | **٣** | **٩** | **٣٤٧** | **٧** |
| **کۆی گشتی** | **٤٥** | **٧٤** | **٩٣** | **١٤٤٤٩** | **١٧٨** |

**لە خشتەی (١٦) ئاماری توندوتیژی دژ بە ئافرەتان لە هەرێمی کوردستان لە ساڵی (٢٠٢١) دەریدەخات، حاڵەتی کوشتن لە شاری هەولێر زۆرینەیە بەڵام ڕاپەڕین و سۆران و گەرمیان یەک حاڵەتی کوشتن تۆمارکراوە، خۆکوشتنیش شاری لە دهۆک بەرزە، کەچی خۆسوتان دیسان هەولێر زۆرترین حاڵەتی هەیە. تۆمارکردنی سکاڵاش دیسان هەولێر بەرزترین تۆمارکردنی هەیە لەچاو شارەکانی تر. حاڵەتی توندوتیژی سێکسی شاری هەولێر تێیدا زۆرینەی حاڵەت هەیە.**

**لە ئەنجامدا دەکرێ بڵێین حاڵەتەکانی خۆکوشتن لە شاری هەولێر دیسانەوە ڕێژەکەی بەرزبوویتەوە هۆکارەکەشی نەمانی کەرەنتین و چوونە دەرەوە و تێکەڵبوونەوەی خەڵک و دواتریش خەڵك تووشی بێکاری بوونەوە بەهۆی کۆرۆنا و کەرەنتینەوە.**

**خشتەی (١٧)**

**ئاماری دادگای باری کەسی هەولێر**

|  |  |  |
| --- | --- | --- |
| **ساڵ** | **مارەبڕین** | **تەڵاق** |
| **٢٠٠٠** | **٦٠٠٩** | **٧٦٦** |
| **٢٠٠١** | **٥٩١٥** | **٨٨٩** |
| **٢٠٠٢** | **٥٨٦٦** | **٨٢٥** |
| **٢٠٠٣** | **٦٥٢١** | **٦٥٧** |
| **٢٠٠٤** | **٧٤١٩** | **٨١٦** |
| **٢٠٠٥** | **٨٥٤١** | **٨١٢** |
| **٢٠٠٦** | **٩٤٣٠** | **١١٤١** |
| **٢٠٠٧** | **٨٤٤٥** | **١٣٨٥** |
| **٢٠٠٨** | **٨٢٨٠** | **١١٢٨** |
| **٢٠٠٩** | **٧٩٢٨** | **١٣٢٠** |
| **٢٠١٠** | **٨٤٠٤** | **١٣٦٠** |
| **٢٠١١** | **١٠٦١٨** | **١٣٥٣** |
| **٢٠١٢** | **١١٥٩٥** | **٢١٤٤** |
| **٢٠١٣** | **١٠٠٥٩** | **٢٠٢٩** |
| **٢٠١٤** | **٩٩٤٦** | **١٦٤٤** |
| **٢٠١٥** | **٩٧١٤** | **٢١٢٨** |
| **٢٠١٦** | **١٠٢٩٧** | **١٧٣٥** |
| **٢٠١٧** | **١٤٦٢٨** | **٢٩٨٥** |
| **٢٠١٨** | **١٥٠٣٥** | **٣٥٩٨** |
| **٢٠١٩** | **١٥٧٢٦** | **٤٣٥٧** |
| **٢٠٢٠** | **١٦٨٠٣** | **٣٢٦١** |
| **٢٠٢١** | **١٨٩٦٤** | **٤٠٤٣** |
| **٢٠٢٢ (٩) مانگ** | **١٤٣٩٩** | **٣٧١٤** |

**ئەو ئامارانەی لە ئەنجومەنی دادوەری، سەرۆکایەتی دادگای تێهەڵچوونەوەی ناوچەی هەولێر، بەشی پلان و ئامار وەرگیراوە. ئاماژە بە ئاماری دادگای باری کەسی هەولێر دەکات لە چەند ساڵی جیاواز تێیدا ژمارەی مارەبڕین و تەڵاق لە شاری هەولێر دەریدەخات.**

**ئەم ئامارانە ئاماژەن بۆ ئەوەی کێشە خێزانییەکان بە ڕێژەیەکی ئێجگار زۆر ڕوویان لە زیادبوون کردووە، بۆیە پێویستە کاری زیاتر لەسەر یاسای بەرەنگاربوونەوەی توندوتیژی خێزانی و بڵاوکردنەوەی هۆشیاری یاسایی و خێزانی بکرێت، تاوەکو بتوانرێت کێشەکان چارەسەر بکرێن و کەمبکرێنەوە، بە تایبەت لە بارودۆخی ئێستادا بە هۆی خراپی باری ئابووری و سیاسی لە هەرێمی کوردستان کەمتر بیر لە لایەنی کۆمەڵایەتی دەکرێتەوە و کێشەکانی ئافرەت و خێزان بە تەواوی پشتگوێخراون (أحمد و کاکەڕەش، ٢٠١٦: ٢٦).**

**هەروەها لە هەرێمی کوردستان ساڵ دوای ساڵ تەڵاق ڕووی لەزیادی کردووە، ئەمەش لە ڕوانگەی کۆمەڵایەتی، دەروونی و ئابووری کاریگەری نەرێنییان لەسەر هەر یەک لە پیاو، ژن، منداڵ، خێزان و کۆمەڵگا جێهێشتووە و شیرازەی خێزان تێکچووە (ژەوان، ٢٠١٥: ٣٤).**

**ئەم خشتەیە رێژەی تەڵاقی خستۆتەڕوو لە ساڵی (٢٠٠٠ـ٢٠٢٢) لە شاری هەولێر. لە خشتەکەدا دیارە رێژەی تەڵاق بەرزبۆتەوە وردە وردە بەپێی ساڵەکان، هۆی ئەم بەرزبوونەوەیەش دەگەڕێتەوە بۆ كۆمەڵێك هۆكار لەوانە گرانی كرێی خانوو، نەبوونی خانوو و گرانی نرخی شتومەك لە بازار، بچووكی تەمەن و زوو هاوسەرگیری، دەست تێوەردانی كەسوكار لە ژیانی هاوسەرگیری، نەمانی متمانەو دڵپیسی، جێهێشتنی ماڵ بەبێ‌ هۆكار.**

**کەچی بەرزبوونەوەی زۆر هەیە لە ساڵی (٢٠٠٦ـ٢٠٠٨) کە چەندین هۆكاری گرنگ هەن لە هەموویان گرنگتر ئامرازەكانی تەكنۆلۆژیای سەردەمە وەك مۆبایل و ئەنتەرنێت بەهۆی پێشكەوتنی كۆمەڵگا، ئەمەش كێشەی دروست كردووە و بۆتە هۆی دڵپیسی و گومان، هەروەها كاریگەربوون بە ژیانی رۆژئاوا و بچووكبوونەوەی قەبارەی خێزانی كوردی، هۆكارێكی تر ناپاكی هاوسەرگیری، تێکنەگەیشتن و نەگونجانییان و دەست تێوەردانی كەسوكار لە ژیانی هاوسەرگیری هۆكارێكی گرنگە بۆ تەڵاق، هۆكاری تریش هەن وەك زوو هاوسەرگیریكردن، جیاوازی تەمەن، ئەمەش زیاتر لە (٢٠٠٧)ەوە دەبینرێت، چونكە لە هەموو ساڵەكانی تر رێژەی بەرزترە، بە شێوەیەك هۆكارەكانی تەكنۆلۆژیای سەردەم ڕۆڵێكی بەرچاوی بینیوە.**

**چونکە تەڵاق دیاردەیەكی تایبەت نییە بە ژینگەیەكی دیاریكراو بەڵكو لە هەموو كۆمەڵگایەكدا هەیە بە درێژایی مێژوو. لە كۆمەڵگای كوردیش تەڵاق دیاردەیەكی نوێ نییە، بۆیە یەکێ لە هۆکارەکان هاوسەرگیری بەپەلە تەڵاقی لێدەكەوێتەوە بەتایبەت ئەوانەی تەمەنیان نزیكە لەیەكتر واتە پەلە كردن لە هاوسەرگیری لەم كاتەش دەكەونە ژێر فشاری ئابوری، كۆمەڵایەتی، سیاسی، هۆكاری ئابوریش كاریگەری زۆری لەسەر كۆمەڵگا هەیە. هۆكارێكی تر كە زۆر گرنگە ئەویش نەگونجانی هاوسەرەکانە لەڕووی فیكری، ڕۆشنبیری، كۆمەڵایەتی، ئابوری و نەگونجانی بیروبۆچوونە دەربارەی ژیان، گوێڕایەڵی نەکردنی یەكێكیان بۆ ئەویتر ئەو كات هۆکارە بۆ تەڵاق، هەروەها نەزۆكی یەكێك لە هاوسەران، جیاوازی تەمەن لە نێوانیان هۆكارە بۆ تەڵاق. بۆچوونی نموونەیی هۆكارە بۆ تێكچوونی پەیوەندی نێوانیان، شەری دەروونی نێوان هاوسەران هۆکارە بۆ دوركەوتنەوەو تەڵاق.**

**تەڵاق نەخۆشییەكی كۆمەڵایەتی ترسناكە، هەڕەشە لە كیانی تاك و خێزان و كۆمەڵگا دەكات، ئاشکرایە هەرچەندە خەڵك گرنگی و بەهای خێزان وەك دامەزراوەیەکی كۆمەڵایەتی كەم سەیربکات ئەوەندە تەڵاق ڕوولەزیادبوونە، بۆیە ڕێژەی تەڵاق بەرەو زیادبوون ڕۆیشتووە و ڕۆژ دوای ڕۆژ حاڵەتەكانی ڕوو لەزیادبوونە ئەمەش بێگومان بۆتە قەیرانی پەرتەوازەبوونی منداڵ، بۆیە پیاوانی ئایینی و یاساناسان هۆكاری ڕوو لەزیادی تەڵاق دەگەڕێننەوە بۆ نالەباری بارودۆخ لە ئێستادا كە فشاری خستۆتە سەر خێزان بۆ نموونە هەژاری و شوێنەواری جەنگ و ململانێ‌ و كۆستەكان، جگە لەمانەش نەگونجانی ژن و مێرد، لێكحاڵینەبوون، كاریگەری ژینگەی خێزانیش واتە ماڵی باوكی هەردوولا یاخود ژینگەی كۆمەڵایەتی بەسەریانەوە.**

**دەرئەنجامەکانی توێژینەوە**

**١- یەکێک لەو ئەنجامانەی کە پێی گەیشتووین ئەوەیە بەرزبوونەوەی هەر حاڵەتێکی توندوتیژی لەوانە خۆکوشتن و خۆسوتان و یاخود هەر حاڵەتێکی دیکە نیشانەی ئەوەیە کە ئەمانە حاڵەتی تەواو دەروونیین، چونکە ئەوانەی خۆیان دەکوژن تووشی گرفتی دەرونی بوونەتەوە بەڵام کۆمەڵێک هۆکاری کۆمەڵایەتی لە پشتی ئەوەن لەوانە ژینگەی خێزانی، هەژاری، بێکاری و چەندین کێشەی تری کۆمەڵایەتی.**

**٢- ئەنجامێکی دیکە وەک دیارە ئەو پیلانەی لە سەردەمی ئێستا کە مرۆڤایەتی دەخاتە مەترسی ئەوەیە لە هەوڵی بێبەشکردنی تاک لە دوورکەوتنەوە لە خێزان. ئەو هێزە خۆبەزلزان و سەرمایەداری شکۆی خێزان وەک بەربەستێکی گەورە لەبەردەم داواکارییە ناشەرعیەکاندا دەبینن، هەوڵی زۆر دەدەن بۆ دۆزینەوەی زەمینەیەکی کولتووری گونجاو بۆ لێسەندنەوەی شکۆی خێزان و دوورکەوتنەوەی تاک لە دروستکردنی خێزان.**

**٣- یەکێکی تر لەو ئەنجامانە ئەوەیە کە ڕۆژ دوای ڕۆژ سات دوای سات کێشە خێزانییەکان ڕوو لە زیادبوونن هۆکارەکانیش زۆرن، یەکێک لەو هۆکارانە پێشکەوتن و گەشەسەندنی خێرای کۆمەڵگا دواتر تێکەڵبوونی کولتورەکان بەیەکتری و کرانەوەی کولتوری کۆمەڵگای کوردی بە جیهانی دەرەوە، هەروەها سۆشیاڵ میدیا و ئامرازە تەکنۆلۆژییەکان تەنانەت زۆر جار ئەم ئامرازانە جێگەی خێزانیان گرتۆتەوە ئەوەندە کاریگەری جێدەهێڵن لەسەر تاک.**

**٤- یەکێکی تر لەوانە دەبینین ڕۆژانە ڕێژەی تەڵاق لە دادگاکان بەرزدەبێتەوە بە بەراورد بە پڕۆسەی هاوسەرگیری هۆکارەکانیش زۆرن، ئەگەر ئاماژە بەو هۆکارانە بکەین وەک ئەوەی لە سەرۆکایەتی دادگای تێهەڵچوونەوەی ناوچەی هەولێر ئاماژەی بۆ کراوە دەکرێ بڵێین هۆکارەکان لە نەگونجان لەگەڵ یەکتر دەست پێدەکات دواتر جیاوازی تەمەن، نەزۆکی، ناپاکی هاوسەرگیری، نەبوونی ماڵی جیا، ژن هێنانی دووەم، تەکنۆلۆژیای سەردەم (مۆبایل، ئەنتەرنێت) تووشبوونی یەکێکیان بەنەخۆشی، هۆکاری کۆمەڵایەتی، هۆکاری ئابووری، هۆکاری ئایینی، هۆکارەکانی تر.**

**٥- یەکێکی تر لە ئەنجامەکان کە پێی گەیشتووین ئەوەیە بە پێی ئەو ئامارانەی کە وەرگیراون و ئەو بەراودکارییەی لە نێوان شاری هەولێر و شارەکانی تری هەرێم بۆ ڕوداوەکانی توندوتیژی لە زۆرینەی حاڵەتەکان دەرکەوتووە کە کە شاری هەولێر زۆرترینی حاڵەتەکانی تێدایە.**

**٦- كۆمەڵگای کوردی دووچاری گۆڕانێكی كۆمەڵایەتی زۆر خێرا بۆتەوە دەرئەنجامی ئەو گەشەسەندنە شارستانییەی بەخۆیەوەی بینیوە تیایدا ژمارەی ئافرەتانی خوێندەوار و كارمەند ڕوو لەزیادبوونە ئەمەش بۆتە هۆی دواكەوتنی تەمەنی هاوسەرگیری، کەچی ڕێژەیەكی زۆریش كاریگەرن بە ئایدیۆلۆژیای ڕۆژئاوا ئەمەش کاریگەری لەسەر گۆڕانی تێڕوانیان بۆ هاوسەرگیری هەبووە واتە ئەو ڕۆڵانەی كە دەبێت هەریەك لە ژن و پیاو پێی هەڵسن. لە هەندێ حاڵەتیش هاوسەرگیری پەیوەستە بە بەیەكتر ناسین و لێكحاڵیبوونی هاوبەش و ماڵی سەربەخۆش لە زۆربەی حاڵەتەكاندا بووە بە مەرجێكی سەرەكی، بۆیە پێیان وایە دامەزراوەی خێزان و هاوسەرگیری گۆڕاوە.**

**سەرچاوەكان**

1. **أبو أسعد, أحمد عبداللتیف، 2014, سیكولوجیة المشكلات الاسریة, جامعة مؤتە-الاردن.**
2. **أبو العید، عاطف، 2008، الخیانە الزوجیە طعنە فی قلب شریك الحیاە، ط1، الاسكندریە.**
3. **ابو مصلح، عدنان، 2006، معجم علم الاجتماع، ط1، دار أسامە للنشر والتوزیع، عمان.**
4. **أبوطالب، سهیله شهرزاد و بلاخیط، مسكه، 2017، التغیرات الإجتماعی وأثره علی الیات الچبگ، مقالە منشورة.**
5. **احمد زاید و علام إعتماد، (2000): التغیر الإجتماعی، مكتبة الانجلو المصریة، القاهرة.**
6. **أحمد زاید، 2011، اڵاسرە العربیە فی عالم متغیر. القاهرە: مطبوعات مركز البحوث والدراسات اڵاجتماعیە، جامعە القاهرە.**
7. **بەڕێوەبەرایەتی گشتی بەرەنگاربوونەوەی توندوتیژی دژی ئافرەتان و خێزان، بەڕێوەبەرایەتی پلان دانان و ئامار، بەشی ئامار، لە رۆژی یەکشەمە (٥/١٢/٢٠٢٢).**
8. **الجوهر، محمد، (2004): المشكلات الاسریة، دار المعرفة الجامعیة، الاسكندریة- المصر.**
9. **الجوهری، محمد، 2000، التغیر الإجتماعی، دار المعرفة الجامعیة للنشر والتوزیع، القاهرة، المصر.**
10. **الحسن، إحسان محمد ، 2005، علم إجتماع العائلە، عمان: دار وائل للنشر والتوزیع.**
11. **حسن، محمود،1981، اڵاسرە و مشكلاتها ، دار النهضە للطباعە والنشر, بیروت.**
12. **حسن، منی عبدالستار محمد،2014 ، البعد الاجتماعی للعولمە وتأپیراتها علی اڵاسرە العراقیە دراسە میدانیە (2012-2013). مجلە جامعە بابل العلوم الانسانیە، المجلد 22، العدد 2.**
13. **حسین, وفاء سید محمد، 2020, مهارات ادارة الوقت وعلاقتها بالاتزان الانفعالی, كلیة البنات- جامعة عین شمس.**
14. **حكومەتی هەرێمی كوردستان، وەزارەتی ناوخۆ، بەڕێوەبەرایەتی گشتی بەرەنگاربوونەوەی توندوتیژی دژی ئافرەتان، ڕاپۆرتی ساڵانەی تایبەت بە ئامار و کارو چاڵاکییەکانی بەڕێوەبەرایەتی گشتی بەرەنگاربوونەوەی توندوتیژی دژی ئافرەتان لە ماوەی ساڵی ٢٠١٦، چاپخانەی شەهاب، هەولێر، ٢٠١٧.**
15. **حكومەتی هەرێمی كوردستان، وەزارەتی ناوخۆ، بەڕێوەبەرایەتی گشتی بەرەنگاربوونەوەی توندوتیژی دژی ئافرەتان، ڕاپۆرتی ساڵانەی تایبەت بە ئامار و کارو چاڵاکییەکانی بەڕێوەبەرایەتی گشتی بەرەنگاربوونەوەی توندوتیژی دژی ئافرەتان لەماوەی ساڵی ٢٠١٧، هەولێر ٢٠١٨.**
16. **حكومەتی هەرێمی كوردستان، وەزارەتی ناوخۆ، بەڕێوەبەرایەتی گشتی بەرەنگاربوونەوەی توندوتیژی دژی ئافرەتان، ڕاپۆرتی ساڵانەی ئامار تایبەت بە ئامار و چاڵاکییەکانی بەڕێوەبەرایەتی گشتی بەرەنگاربوونەوەی توندوتیژی دژی ئافرەتان لە ماوەی ساڵی ٢٠١٨، چاپخانەی ڕۆژهەڵات، ٢٠١٩.**
17. **حكومەتی هەرێمی كوردستان، وەزارەتی ناوخۆ، بەڕێوەبەرایەتی گشتی بەرەنگاربوونەوەی توندوتیژی دژی ئافرەتان و خێزان لە (١٢) ساڵدا (٢٠١٠-٢٠٢١)، بەڕێوەبەرایەتی ڕاگەیاندن و پەیوەندییەکان لە بەڕێوەبەرایەتی گشتی، چاپی یەکەم، هەولێر ٢٠٢١.**
18. **الخشاب، سامیە مصطفی، 2008، النظریە الاجتماعیە و دراسە اڵاسرە. القاهرە: الدار الدولیە للاستثمارات الثقافیە.**
19. **خلیفە، ابتسام سالم, 2018, مظاهر العنف الاسری ضد الاطفال واثرە علی المجتمع واستراتیجیات الحد من هذە الظاهرة.**
20. **الخولی، سناء (2005): التغیر الإجتماعی والتحدیث، دار المعرفة الجامعیة، الاسكندریة- المصر.**
21. **الرشدان، عبدالله، 1999، علم الإجتماع التربیة، دار الشرق، عمان.**
22. **رشوان، حسین عبدالحمید أحمد، 2003، الاسرە والمجتمع، دراسە فی علم اجتماع الاسرە، مۆسسە شباب الجامعە، الاسكندریە.**
23. **الزحيلي, وهبة، ٢٠٠٦، الاسرة المسلمة في العالم المعاصر, ط1, دار الفكر المعاصر, دمشق.**
24. **زیتونی، عایشە بیە، 2008، التغیر الإجتماعی و أثرە علی الاسرة و شخصیة الابنا‌ء، ط١، اڵاردن.**
25. **سالار تەحسین دری، دوریا زكری كانی بۆتی، 2018، ئافرەت و كێشە هەنووكەییەكانی خێزان، چاپی یەكەم، چاپخانەی ڕۆژهەڵات، هەولێر.**
26. **سرحان, منیر المرسی ١٩٨١، فی الاجتماعیات التربیة, الطبعە الثالثە, دار النهضە العربیة, بیروت.**
27. **سماح سالم سالم و وجدان إبراهیم المقیل،2014، مهارات اڵاسرە والطفل وطرق التطبیق، عمان: دار الثقافە للنشر والتوزیع.**
28. **السنهوری، أحمد محمد، 1994، الخدمە الاجتماعیە فی مجال اڵاسرە والطفولە. القاهرە: مكتبە المعارف الحدیثە.**
29. **السهل، راشد علی، 2004، المستشار الوافی فی (حل الخلافات الزوجیە)، ط1، دار الفكر الحدیپ، جامعە الكویت.**
30. **سیامەند، سەرباز، 2021، هەراسانكردنی ئەلیكتڕۆنی، چاپی یەكەم، هەولێر.**
31. **الشقير، صالح بن سليمان بن عبدالله، 2008، الطلاق واثره في الجريمة دراسة تحليلية تطبيقية، جامعة نايف العربية للعلوم الامنية، كلية الدراسات العليا، قسم العدالة الجنائية، الرياض.**
32. **الشیخ, سالی، 2021, المشاكل الاسریة واسرها علی الابناء.**
33. **الصدیقی, سلوی عثمان، 2012، اڵاسرە والسكان من منظور اجتماعی و دینی. اڵاسكندریە: دار الكتب والوثائق القومیە، المكتب الجامعی الحدیث.**
34. **الصلاحین، هلال، 2020، التغیر الإجتماعی مفهومه، وأشكاله، وأكثر، مقالە منشورة، مجلة علوم الإجتماعی، المصر.**
35. **الضبع، عبدالرؤوف، 2003، علم اڵاجتماع العائلی، الطبعە اڵاولی. الإسكندریە: الناشر دار الوفا‌و لدنیا الطباعە والنشر.**
36. **طربیە، مأمون، 2012، السلوك الاجتماعی لڵاسرە (مقاربە معاصرە لمفاهیم علم اجتماع العائلە)، بیروت: دار النهضە العربیە.**
37. **عبدالعطی، السید، (2007): علم إجتماع اڵاسرة، دار المعرفة الجامعیة، الاسكندریة- المصر.**
38. **علياء شكري واخرون, ١٩٩٣، دراسة المشكلات الاجتماعية, دار المعرفة الجامعية, الاسكندرية.**
39. **عمر، معن خليل، ٢٠٠٤، علم الاجتماع الاسرة، ط 1، دار الشروق للنشر والتوزيع، عمان ـ الاردن.**
40. **غیث, محمد عاطف، 1967, علم اجتماع النضم, بیروت, دار المعارف.**
41. **القواسمی، روایده، 2021، التغیرالإجتماعی، مقالە منشورة، دار العلوم، القاهرە- المصر.**
42. **مشعل, طلال، 2021, المشاكل الاسریة وكیفیە حلها،**
43. **ملیحە عونی القصیر و صبیح عبدالمنعم أحمد , 2002، سۆسیۆلۆژیای خێزان، وەرگێرانی: صابر بكر بۆكانی، سلێمانی: چاپخانەی داناز.**
44. **النجفی، حسین بستان، 2008، الاسلام والاسرە دراسە مقارنە فی علم الاجتماع الاسری، تعریب د. علی الحاج حسن، ط1، بیروت.**
45. **همشری، عمر أحمد، (2003): التنشئة الإجتماعیة للطفل، دار صفا‌ء للطباعة وللنشر، عمان.**
46. **هێرش فخرالدین مشیر و ئەوانی دیكە، 2017، لەبارەی خۆكوشتنی ئافرەتان، توێژینەوەیەكی زانستی مەیدانییە لە هەرێمی كوردستان، چاپخانەی شەهاب، هەولێر.**
47. **وسوقی, مەنسور, خولق, علی ئەكبەر نك, 2013, بنەماكانی كۆمەلناسی, و: حاجی سیروان محمد, هەولێر, چاپخانەی موكریانی.**
48. **وطنە, علی أسعد، 1993, علم الاجتماع التربوی, دمشق, جامعة دمشق للنشر و التوزیع.**
49. **یاسین، عزالدین عبداللە، ٢٠١٣، یاسای باری کەسیەتی ژمارە (١٨٨)ی ساڵی (١٩٥٩) هەموارکراو بەرکار لە هەرێمی کوردستان-عێراق، یاسای ژمارە (١٥)ی ساڵی (٢٠٠٨) یاسای هەموارکردنی جێبەجێ کردنی یاسای باری کەسیەتی ژمارە (١٨٨) ی ساڵی (١٩٥٩)ی هەموارکراو لە هەرێمی کوردستان- عێراق، چاپی یەکەم، چاپخانەی شەهاب، هەولێر.**
50. **یاسین، عزالدین عبداللە، ٢٠١٨، دەستەواژەکانی باری کەسی، چاپی دووەم، هەولێر.**
51. **یاسین، عزالدین عبداللە، 2018، كێشە خێزانییەكان و چارەسەركردنیان، چاپی یەكەم، چاپخانەی ڕۆژهەڵات، هەولێر.**
52. **یاسین، عزالدین عبداللە، ٢٠٢١، تاوانە سێکسیەکان لە یاسای سزاکانی عێراق ژمارە (١١١)ی ساڵی (١٩٦٩) هەموارکراو بەرکار لە هەرێمی کوردستان- عێراق، چاپی دووەم، چاپخانەی ڕۆژهەڵات، هەولێر.**
53. **یاسین، عزالدین عبداللە، ٢٠٢١، تاوانە ئەلیکترۆنیەکان، چاپی یەکەم، چاپخانەی ڕۆژهەڵات، هەولێر.**
54. **یاسین، عزالدین عبداللە، 2021، توندوتیژی سێكسی و خراپ بەكارهێنانی تەكنەلۆژیا، چاپی سێیەم، چاپخانەی ڕۆژهەڵات، هەولێر.**
55. **یاسین، عزالدین عبداللە، ٢٠٢١، گرتنەخۆی ڕەچەڵەک نادیار، چاپی یەکەم، چاپخانەی ڕۆژهەڵات، هەولێر.**
56. **یاسین، عزالدین عبداللە، 2021، گێچەڵی سێكسی، چاپی دووەم، چاپخانەی ڕۆژهەڵات، هەولێر.**
57. **یاسین، عزالدین عبداللە، 2021، ناپاكی هاوسەری، چاپی یەكەم، چاپخانەی ڕۆژهەڵات، هەولێر.**
58. **یاسین، عزالدین عبداللە، 2022، ئافرەت و یاسا، چاپی حەوتەم، چاپخانەی ڕۆژهەڵات، هەولێر.**
59. **ئاماری دادگای باری كەسی هەولێر بۆ ساڵانی (2000ـ2220) لە ئەنجومەنی دادوەری سەرۆكایەتی دادگای تێهەڵچوونەوەی ناوچەی هەولێر، لە بەشی پلان و ئامار وەرگیراوە، لە رۆژی دووشەمە (٢٨/١١/٢٠٢٢).**
60. **الیعقوبی، الامام الشهید محمد الصرر والشیخ محمد، 2006، الزواج والمشاكل الزوجیە والجنسیە، مراجعە وتنسیق: السید محسن النوری الموسوی، ط١، دار المحجە البیچا‌و للگباعە والنشر والتوزیع، بیروت،.**